CNLD Tanhtu Sin Cakuat - Khuaruah Har News\nCNLD Tanhtu Sin Cakuat\n(30.9.2020) CNLD tanhtu unau hna, Party tanhnak ah aho paoh tanh khawh cio a si. Tanh duhnak belte a ruang a khat cio lai lo. 2020 thimnak caah CNLD, Slogan ah ‘Covo’ lak ding ti a si. Hi “Covo” hi Chin Covo lawng si loin Kawlram chung miphun dang vialte Covo an ngei cio ve. Cu “Covo” cu khuaika ah a um? Mah tein khuakhan- lairelnak timi biafang hi Bochoh Aungsan a nun lioah hmanmi biafang a si. Hi biafang hi ralkap nawlngeihnak 2008 phunghrampi chungah a tel lo. 1990 tiang kha cu Party poh nih duhmi thil hal khawh, chim khawh a si.\n2008 phunghrampi a um hnu cun duhmi poh a ngah ti lo. CNLD Slogan ah “COVO” lak ding timi CNLD thantar hi ralkap uknak phunghrampi ah a um lomi biafang a si. Tlangcungmi duhmi pek le pek lo nawlngeihtu ralkap Dictionary ah ‘Covo’ timi Biafang a tel lomi hngalh buin miphun tanh ding timi ruahnak menmen in CNLD tanh caan a si nan timi hi zeiruangah a si? Nan fim, nan thiam, nan hngalh taktak ahcun tha tein khuaruat u. “Chin” timi miphun min hi sullam ngei loin zuar hlah u.\nCNLD candidate pawl nih Chin state mp thutdan 24 ah 6 hi ralkap ta a si i atangmi 18 vialte CNLD nih teinak a hmuh dih ahcun Chin cozah kan tlaih lai an ti. Hmun 18 vialte tei khawh lo ding a fiang komi nan zumh rih. CNLD candidate cheukhat nih CNLD nih hmun 7 teinak kan hmuh ahcun ralkap ta 6 he fonh in cozah kan ser khawh lai an ti. Ralkap ruangah kan ram hi sifakmi le retheimi kan sining hngalh buin ralkap cu nan bochan rih.\nCNLD candidate pawl nih Center ah NLD nih cozah a tlaih lai i Chin State ah CNLD nih cozah a tlaih ding a si caah kannih CNLD hi kan pek ko u an ti. Ralkap uknak a dohmi NLD nih ralkap bochanmi CNLD sawm in Chin cozah sernak lam a um lomi cu nan zumh rih. Facang ci na cin lawngah facang kung a kho lai. Facang ci cin in fangvoi kung a kho bal lai lo. Center (Baho) ah NLD nih cozah tlaih i Chin State ah CNLD nih cozah tlaih ding cu sullam pakhat hmanh a um lo.\nNLD nih Cozah a ser khawh ti lai lo timi bia hi Mahameih (alliance) party (30) pawl thluak a si. NLD nih cozah a peh ding a fiang ko caah ralkap nawlngeihnak a donghter taktak cang lai a ti i ralbawizik Min Aung Hlaing zong a hngilh kho ti lo, Bomb le Covid-19 tehna hmangin buainak lam a kawl lengmangmi a si. 2008 phunghrampi chungin tlangcungmi covo lak khawh a si lo, aho covo hmanh hmuhnak lam a um lo.\nCNLD nih thutdan 18 vialte hmuh khawhnak lam a um lo, NLD nih Center cozah tlaih in CNLD nih State cozah tlaih khawhnak sullam a um lo. Thimnak ni a dih in nan ton dingmi hna cu – 1. CNLD nih si khawhnak lam kaubik a ngeihmi cu State hluttaw hmun ah teinak a hmumi MP vialte Chin State Hluttaw Meeting kai khawh a si lai. Chin cozah riantuannak a zohfel khawh lai. Lahkhah ting 5 cio an hmuh lai. CNLD MP hmurka in Covo biafang a chuak ti lai lo. Cozah biafang a chuak ti lai lo.\nMe thlak lioah tanhtu pawl nih nan tanhmi MP pawl he chawnh khawh nan si ti lai lo. Miphun tanh timi hi a caan a um, atu cu 2008 phunghrampi ruangah zeihmanh tuah khawh a si lo bantukin hmuh khawhnak lam zong a um rih lo, hi ralkap uknak lungpi hi lamkam ah kan thial hlan chung cu NLD tanh rih ding a si kan timi mitcaw sa tlaih bantukin Miphun tanh biafang nan tlaih caah a caan a phak tikah – “Ka ruahsual”, “ka tanhsual”, “ka palhsual”, “ka ngaichih tuk”, “ka ning a zak tuk”, timi dirhmun na phan te lai. Philh hlah.\nHi bantuk dirhmun na phak tikah MP le CNLD party hruaitu pawl mawchiat hrimhrim hlah. Politics ahcun hmuhnak le teinak ding caah Hlen phung a si, Lih phung a si ve. Teinak a hmuhmi MP pawl cu Lahkhah tal an ei lai. A sungtu cu Me petu nangmah kha na si lai. Kan ram dirhmun le sining kan chim lomi si loin mah tluk kan chim cangmi na zumh duhlonak theipar si ko seh. Aho ruangah a si lo, Nangmah ruangah a si lai. Philh hlah. Philh cio hlah u. Catialtu Laiki Chozah.\nMushroom (eimi pa) A Si Maw Si Lo Ti Theih Khawhnak Le Pa He Eichih Bak Lo Ding Eidin Pawl\nKawlram Covid-19 Zawtnak Kai Thar Minung 10,10 Hmuh Tthan A Si\n2020 Thimnak Nih A Kan Cawnpiak Mi Phun(8)\nSalai Tin Maung Win: Donald Trump bantuk hruaitu hi Kan Chin ram ah kan herh ve Part (1)\nSouth Korea Pa vialte lak nungak fan ngah cem Pu Kim cu athih dam tu tiang theih khawh a si lo


Innhmun Chuh A Tongmi Pu Khuk Thang Bia Chimnak + Video - The Chin Celebrities\nInnhmun Acre 10 Chuh a Tongmi Pu Khuk Thang (Khuathar) Acozah nih Kan Innhmun an Pekmi Pa hi Zeitik Hmanh ah Kan Kian Lai Loh. Acozah lei nih thawngthanh le ca peknak um loin innhmun an chuh. Minung pakhat nih Aungbali/me ka poh i hi innhmun hi ka ngah tiah innhmun a cuh hna i taza a cuai hna.\nCu pa nih cun tazacuainak ah a tei hna. Cucaah, innhmun a rak ngeitu Pu Khuk Thang nih thil sining a chim. Hi innhmun an pekmi pa hi kan kian kho loh! Zeitik hmanh ah kan kian lai loh! Kannih sifak santlai lo, chimpiaktu a ngei lomi cu kan inn le kan lo tiang hmanh nan tthial lai an kan timi hi kan lung a fak.\nMidang kan ca ah hin tah President hi an um lo ma, anmah chung ca lawng ah ma a si, NLD ca lawng ah ma a si?” tiah acozah lei thanhnak um loin innhmun Acre 10 chuh a tongmi Pu Khuk Thang nih a chim.crd- The Chin journal.\nNote: Innhmun chuh a tongmi pu khuk thang nih a an chuhnak kong he peh tleih in a chimnak cu mah a link 7/videos/1 hi click law a video na zoh khawh lai.


Israel Cozah Nih Trump A Dohtu Hna Cu Israel Ram Chungah Luhter A Tim Ve Bak Hna Loh — Salai Ephraim Thawngpang\nIsrael Cozah Nih Trump A Dohtu Hna Cu Israel Ram Chungah Luhter A Tim Ve Bak Hna Loh\nAtu lio ah American ram chung lawng si lo in vawlei pi a hninhtertu US House member chungtel Nu mi nung pahnih hna cu Israel nih a ram ah luhter a senh hna lai lo tiah an chim.mah hna pahnih hi Omar Ilhan le Rashida Tlaib hna an si.Biaknak lei zong in Muslim biaknak a bia mi an si.an pahnih tein a rauh hlan ah Israel ram ah kal in America ram le Israel ram an i pehtleih nak hna cu thil zei maw tuah an timh tiah an chim.\nOmar Ilhan and Rashida Tlaib photo.\nAsinain US House member Omar Ilhan le Rashida Tlaib hna nih Israel ram ah kal an rak i timh ka teah hin Israel nih cun an ram luhkhawh nak VISA pek singin biachahnak an rak tuah bal cang.a mah belte Omar Ilhan le Rashida Tlaib hna hi Israel cozah a buaiter ngaitu anti Israel policy tiah mipi nih kan theih mi hna Boycott Disinvestment Sanction pawl hna a dirkamhtu an si caah Israel nih a ram chungah luhter a tim ti hna lo tiah an chim.\nCun, Israel nih Omar Ilhan le Rashida Tlaib hna cu an ram luhkhawh nak VISA an pek duh hna lo a si ah cun US House member an sinak hmangin Democrats hruaitu hna sin ah thil t’halo pakhat khat a tuah khotu an si fawn.mah hna pah nih hi US House member chungtel vialte hna lak ah thilti kho taktak mi le mipi thinlung a la kho taktak tu an si.\nAmerican president Trump nih cun Omar Ilhan le Rashida Tlaib hna cu Israel nih a ram chungah a luhter hna a si ah cun Israel cu santlai lo taktak a si lai tiah a chim.hi konghe pehtlai in Israel PM Benjamin Netanyahu nih cun Omar Ilhan le Rashida Tlaib kongah nawlngeihnak le biachahnak a tuahtu ding hna cu Cabinet sawihovin, Interior Ministry hna kut ah nawlngeihnak ka chih i, rian t’uantu hna nih an luhter hna nak in an kham hna lai ti hi ka zumh tiah a chim.cun, hi kong hi Interior Minister Aryeh Deri, Foreign Minister Israeli Katz, Public Security Minister Gilad Erdat, National Security Adviser Meir Ben Shabat, Attorney General Avichai Mandelbleit hna nih i ceih hmai nak an tuah cuahmah tiah a chim fawn.\nTagged Israel Cozah Nih Trump A Dohtu Hna Cu Israel Ram Chungah Luhter A Tim Ve Bak Hna Loh\nAmerican Nih Chian Cungah Kan Tuah Lai A Ti Mi Cu A Tih Pah Ko Cang A Peh Zulh Ngam Rih Lo →\n← US Chin Krifabu 100 renglo ai fonhmi bu hna nih Press Conference an tuah mi cu lung a hmui taktak si


Myanmar Hlasak Thiam Minthang Irene Zin Mar Myint Nih Benjamin A Lawmhpi – FIAKFAIROCK\nMyanmar Hlasak Thiam Minthang Irene Zin Mar Myint Nih Benjamin A Lawmhpi\nMyanmar Idol season 4 zuamnak i, Grand Final tiang a phan mi Benjamin Sum cu Myanmar huap i hlasak thiam minthang pakhat a si mi, Irene Zin Mar Myint nih a lawmhpi tuk.\nBenjamin Sum le Irene Zin Mar Myint cu Benjamin Yangon a chuahtak hlan te ah an i tong ta duak i hman an van i thlak ta mi a si. Irene Zin Mar Myint nih a Fb ah a van tar colh mah a hmanthlak a tar mi nak hmanh hin a benben a lawmhpi mi hi uar a um khun.\nIrene Zin Mar Myint nih cun Benjamin timi hi hlasak thiam chuakthar a si i komh zong a nuam ngaingai i mi upat zong a thiam tuk tiah a chim. Bia tlawmpal te ka ruahmanh i hlawhtlinnak hmu chin lengmang ko seh tiah a ti.


Chin (Chin Haka) - Sands Australia\nWelcome to Sands Victoria - Chin (Chin Haka)\nNa fa a nun lo ah zeidah na tuah lai\nNa fa a thih sualah hnemhnak petu\nSands Victoria cu tangka miaknak a kawl lomi bu a si i a fa a thimi nulepahna kha lungthinlei hnemhnak petu bu kan si. Na fa a thih sual ahcun kan ngeihchiatnak langhter kan duh. Ka hnem, ka tthutpi uh ti zong in na kan auh khawh.\nKAN IN THEIHTHIAM PIAK\nKan sin i rianttuanmi vialte cu fale thih a ingtuar balmi nulepa lawngte an si. Fale thih zeitlukin dah intuar a har timi a theithiammi an si i mah bantuk a tongmi midang nulepa bawmtu le hnemtu ding ah an caan manlo in (volunteer) aa pemi an si. Atulio ah a phunphun in na tuarin lai timi zong kha an theihthiam. Mah tuarin ningah a hman lomi le a hmanmi ti a um lo. Minung nih an phunglam le nunphung ngeih in an ngeihchiatnak an langhter ning zong kha aadang kho i ruakhumh le ruakvui daan zong aadang kho. Kan sin rianttuanmihna nih mah kha an theihthiam i an upat. Na ngeihchiatnak le na tuarinning na langhternak cungah kan in soisel lai lo.\nKAN IN BAWMH KHAWHMI:\nTelephone chungin bawmhnak.Telephone in chonh le biaruahnak in kan in hnemh khawh.\nLennak/tthutpinak. Na inn, asiloah midang nih an in tthutpinak hmun le siikhan/siizung tehna zong ah kan in len khawh. Asiloah nangmah zong Mitcham i a ummi kan zung ah na kan leng kho.Lennak caan cu suimilam 1 chung a si lai. Holhlettu zong nangmah nih a man liam hau lo in kan in auhpiak khawh.\nMibawmtu bu (Support groups) timi mibu chung in mah le mah ibawmhnak zong Melbourne khua hmun tamnawn ah thlafatin tuah a si.\nBAWMHNAK KAN PEKMI VIALTE CU MANLO AN SI DIH.\nKAN BAWMHNAK CONAK CAAH MEDICARE CARD ASILOAH VISA NGEIH ZONG NA HERH LO.\nMIRANGHOLH NA THIAM LO ZONGAH MANLO IN HOLHLETTU KAN IN LAAK PIAK KHAWH.\nATULIO NA NGEIHCHIAT LE LUNGKUAI LIO I BAWMTU LE HNEMTU NA NGEIH DING KHA BIAPI AH KAN CHIAH.\nNangmah ten zongin na kan chonh khawh. Asiloah, na chungkhar pakhatkhat, na hawikom, na siibawi, sii saza/mah, na social worker asiloah na support worker pakhatkhat zong nangmah aiawh in chonh na fial khawh hna.\nSands Victoria zung phone number: 03 9874 5400\nNangmah holh in tamdeuh theih na duh ahcun: www.sandsvic.org.au ah zoh 24/7 nulepa nih chonh khawhnak (parent support line) 1300 072 637\nNA INTUARMI KHA BIAPI AH KAN CHIAH\nNa fa a rawh asiloah a chuah kate ah a thih zongah na tuarinning kha a phunphun in a si kho. Thihnak ton tikah minung tampi nih tuarmi cu ngeihchiatnak a si. Pakhat le pakhat tuanrinning le ngeihchiatning balte an idang i pakhat cio pumpak sining zong nih a ngeih tawn.\nNa fa thih ruangah ngeihchiat le lungawttawm in na um kho i lilen asiloah thinhun tibantuk zong in na tuar khawh. Fa ngandamtein hrin na saduhthah vialte zong an lo dih tiah na ruah khawhmen. Achelchel ahcun na ngeihchiatnak nih na nunnak kha hlanlionak in a harter deuh ti zong in na ruah khawh.\nNangmah ten zong khan ngeihchiatnak caan i pe law na tuarinnak kha na hawikom le nangmah he aa neihniammi sin ah na chim le phuan zong kha a ttha.\nLau, zumh lo, thinphan, bawmtu ngeih lo, thinhun, zeihmanh biapi in ruah lo, hih phun in fah theih lo asiloah ngeihchiat ti in a phunphun in na tuar khawh. Mahpawl kha ngeihchiatnak fakpi in ton tikah tuar tawnmi an si.\nNa tuarinning kongah ningzah zongin na um khomen.\nNa tuarinnak kha na chungkhat le miphun asilomi sin ah chim le phuan kha a hman lo ti zongin na ruah khawhmen.\nNa chungkhar asiloah na miphun asilomi nih na phunglam, biaknak le nan nunphung zong kha theihthiam lo le upat lo in an um lai ti zong na thinphang khomen.\nNa miphun chung in mi cheukhat nih na tuarinning le ngeihchiatnak zong kha an theithiam lai lo ti zong in na thinphang khomen.\nMidang hnahnawhnak pek zong kha hmaikhah lo in na um kho i midang zumh lo zong in na um kho.\nNgandamnak zohkhenhning zong kha lungfiang lo in na um kho i ngandamnak lei rianttuantu mitampihna i an rian, ttuanvo le bawmhnak pek khawhmi kongah lungfian lo zong in na um kho.\nMirangholh na thiam lo ruangah le holhlettu auhpiak dingah chim ngam lo zong in na um kho. Mah na chim lo ahcun bawmhnak dawntu a si kho.\nBawmhnak laaknak caah tangka ka ngei lo ti zong in na thinphang kho – bawmhnak kan pekmi vialte caah tangka liam na hau lo.\nNa fa a thih tikah nangmah zong kha ngandamnak thlopbulh na hau kho. Na fa kha zarh 20 asiloah mahnak a upatdeuh hnuah a thih ahcun a ruak fimtnak tolreltu (funeral director) na hlan a hau. A ruak in a chuah asiloah a chuah kate ah a thih zongah nulepa nih nau chuahnak cazin (birth registration) timi form an phit a hau. Mah dih hnu khan birth certificate timi na fa chuahnak catlap an in kuat/pek hna lai.\nNa fa kha na pawinak zarh 20 a tlin hlanah a thih ahcun mah kha naurawh (miscarriage) ti a si.\nNaw na pawi a zarh na theih lo buin a thih sual i a ruak kha 400g nak in a zaan deuh ahcun naurawh tiah tuak a si.\nNau na pawinak zarh 20 hnuah a rawh (asiloah a thih lio ahkhan 400g nakin a rih deuh ahcun) mah kha thih buin hrin (stillbirth) tiah ti a si.\nBawhte an chuah hnu in le ni 28 an si hlanah an thih ahcun an rih le an nu paw chung um caan tuak lo in bawhte thih (neo-natal death) tiah ti a si.\nSiibawi nih ngakchia zeicaahdah a thih ti theihnak ah a ruak hlaiding zong ruahnak an in pek khawh men hna. Ka duh lo ti zong in na chimh khawh hna i hlathlainak tuah lo zong in na um kho.\nNA HERHMI BAWMHNAK HMUHNAK\nNa fa a thih sual ahcun hnemtu ngeih kha santlai ngai a si. Na chungkhar le hawikom chungin hnemtu na ngeih ahcun na tuarinnak bawmtu an si lai. Na chungkhar, hawikom, biaknak aakhatmi, phunglam le nunphung aakhatmi le mipem le ralzam bawmtu phuhna nih bawmh le tthutpi zong kha na duh khawhmen.\nBawmhnak tamdeuh ka herh ti zong in na tuak khawhmen. Na chungkhar lengin bawmhnak na herhnak cungah palhnak le ningzahnak a um lo timi kha kan zumhning a si. Minung pakhat le pakhat an herhmi cu aakhat lo. Nangmah bantuk a ingtuar balmi zong he chonh le biaruah na duh khawhmen. Mah zawnah Sands Victoria nih kan in bawmh khawh.\nSands Victoria i kan mibawmtupawl cu “Nulepa Bawmtuhna (Parents Supporters)” tiah auh an si. Mah mibawmtuhna cu a fa a thi balmi nule lawngte an si i na tuarinnak ah theihthiamnak le zaangfahnak zong an ngei. Kan rianttuannak ah pa pakhat a um i Pa Mibawmtu he chonh na duh ahcun hal khawh a si.\nNa fa naite a thih asiloah hlanlio thla tampi le kum tampi ah a thih cang zongah kan in bawmh khawh. Nule, pale, chungkhar le hawikom bawmhnak kan pek hna. Na kan chonhnak lai sawm kan in duh.\nNangmah holh in tamdeuh theih na duh ahcun: www.sandsvic.org.au ah zoh\n24/7 nulepa nih chonh khawhnak (parent support line) 1300 072 637\nNa fa ruakfimnak kongah theihnak an bawmtu dingah zaangfahnak in mah ca hi kau. HERE\nMah ca hi cu Sands Victoria nih a chuahmi a si i the Lord Mayors Charitable Foundation nih a dihmi tangka an liam.


Pu Phun Mang A Tlau A Hmuhmi Paoh $200 Peek Nan Si Lai – Chin World News Evening\nPu Phun Mang A Tlau A Hmuhmi Paoh $200 Peek Nan Si Lai\nJune 28, 2020 June 28, 2020 Salai Van Chin News\nMiphun hawi sin bawmh hal nak: Ka U pa Pu Phun Mang cu inn ah atin ti lo nak thlakhat hrawng asi cang caah bawmh kan hal ko hna. Khuathar, Khuachung,Cawbuk, Timit le Tita, Chuncung, Hairawn, Tiphul, Hranhring, Phai, Nabual, Khuabe le Lawklung hrawng kakhat khat ah aum ko lai tiah kan iruah chan nak cu asi.\nA nih hi Capo seih a thiam, Minun tha asi, Pumrua tha le michuak thiam asi, Hawikawm le dawtu tampi angei mi asi caah khawika paoh ah caan zeimawzat cu aum kho mi asi cu caah ahmu mi paoh le aum nak ahngal mi paoh nih a nupi le a fale sin nan kan chiah/chimh piak nak lai bawmh kan nin hal cio ko hna.\nAhmu mi le a chungkhar sin a phak pi hmasabik paoh cu lunglawmhnak langh ter nak caah $200, 24 hr chung ah ka hun in kuat cawlh hna lai. Messenger in thawng run ka thanh te sawh ulaw tiah zangfak nawl bu le upat bu in.\nLung Nawl Mualcin.\nPu Phun Thang USA A Tlau A Chungkhar Lungrethei Vansang In An Um\nDr. Ngun Cung Lian Nih Fiang Hirhiar In A Langhter Ko Cang Hih


Esther Dawt Chin Sung cu a fan pawl nih motor laksawng an pek - The Chin Express\nEsther Dawt Chin Sung cu a fan pawl nih motor laksawng an pek\nMyanmar Idol Season 4 winner ngahtu Esther Dawt Chin Sung cu a fan pawl nih Fan Meeting ah Honda motor a raangmi an pek.\n“Ka fan pawl nih kaa zuam chung vialte vote an ka pek peng. An mitkuh vuailo caan zong tampi. Atu bantuk laksawng nganpi hi an ka pek lai ti kaa ruahchan ngam lo i kaa ruahchan bal lo,” tiah Esther Dawt Chin Sung nih a chim.\n“Anmah sinin thapeknak le dawtnak ka hmuhmi hi ka caah a zatuk cang. Zuamnak chungah winner tiang a phanmi ka si tikah vote an ka pek tikah midang nak in tangka an dih deuh.”\n“Atu bantuk in laksawng nganpi motor an ka pek i ka fan pawl cungah kaa lawm tuk. Keimah tu cu nan ka hmuh bantuk in zeihmanh ka ngei lo i anmah ca cun zeihmanh ka tuahpiak khawhmi hna um lo. Nain, an dawtnak cham ai ah hla thar ka tuah lai.”\n“Atu ahcun inn le motor ka ngeih cang caah Yangon khua chung umkalnak a sinpi tuk cang. Ka sining ruahpiak in atu bantuk in an ka tuahpiakmi cung ah kaa lawm tuk,” tiah Esther nih a chimchap.\nMyanmar Idol aa zuam vemi Tan Khun Kyaw zong a fan pawl nih motor laksawng an pek ve.\n“Tan Khun Kyaw a fan pawl nih laksawng an pek lio ahkhan keimah upa motor ngah bantuk in ka lawmhpi ve i a post tang ah ‘motor kaa cit kho cang lai’ ti zong in ka ttial ve. Atu ahcun motor ka ngah ve cang i kan pahnih nih a dang top 11 pawl cu Yangon khua chung ah kan vahpi khawh cang hna lai. Midang zong an ngah ve te ko lai,” tiah Esther nih a chim. – MC


Kan Farnu Katie Van Zi maw Palh Deuh Online Thil Zuar! – Chin 11 News\nKan Farnu Katie Van Zi maw Palh Deuh Online Thil Zuar!\nUSA ram siseh Australia ram si seh ,Malaysia si seh,Sweden, Denmark, Norway ,online in thil azuar mi le sii azuar mi cu Tax nanpek lo mi zong report khawh si tiah ati mi hi zei dah aruah nak asi hnga? Kan mah le kan si ning te in kan zuar ve mi a si ko, atu tiang ah hmaisii si seh Nu Nau inn si siseh kan fa le Vaitimin caah kan zuar mi si seh har nak zong kan tong lo.\nAsi nain Tax nan pe lo report khawh nan si ati mi hi kan lung attha lo , Nurse asi caah an ka ttih lai tiah maw aruah hnga? Dr.pari btk in ka thlah ve cang lai ati mi hna hi ruah tik ah online thil zuar mi akan ti duh nak asi ko rua tiah an ttial cang. Amah hi kan theih fiang tuk mi nu asi ve ko ttung? Ahoi le si hna seh amah si seh an tlon len ning le an si ning zong kan theih tuk ve ko. Atu btk in akan tii tthan asi ah cun kan duh lai lo .\nRuah ding mi: kan mah lai mi le lai mi cu i doh hna hlah usih. Amah zong arian ttuan nak ah zei hmenh thil zuar mi nih kan chim bel lo, ruah lo pi in Nau inn kong le Nu thil kong le kan Tax pek lo nak kong a chim mi cu kan ngaih achia ko. Hi thil hi online chung ahcun a vun cawlcang ngaingai mi a si. A ho dah a palh deuh tiah nang na ruah ve. Minung cu a ho hmanh apalh dihmi le a fim dihmi kan umlo bantuk in pakhat le pakhat i theihthiam hi abiapi bik ko.\nCredit: Suittha Thang


2020 Myanmar election caah ka hmuhning – Zion Tlang Media\nRam pumpi thimnak hi ram tam pi ah a um cio i a ram hoih in thim kum le tuan caan term tu cu an i dang cio ti cu kan theih cio mi le hmuh cio mi a si. Khuazei ram hmanh ah a biapit tuk cio caah thim lai nikhua a vun neih cun an party cio nih teinak thantar thliar khawh ding ah an i zuam cio hna i, mipi sin ah an thil ti khawhnak langhsar an i zuam cio hna. Khat lei in chim ahcun party pakhat le pakhat an santlaih lonak, an i phor zar hna i an i soisel ko hna. Cu vial te cu pumpaak i huatnak le zei i rel lo ruang ah si lo in an mah party cio tthawn in ram hruai an duh cio hna caah an si dih. Kan nih Kawlram Myanmar zong a ra lai mi November 8,2020 thimnak pi cu tuah ve ding a si cang caah party kip cawlcanghnak an ngei cio hna. Party chung ah rian ngei mi lawng an buai lo zei party dah thimfung kan thlak hna lai tiah a buai mi zong kan tam pi ve .\nMi tampi cu an i fiang cang lai nain mi zei maw cu a fiang rih lo zong kan um kho men. Cu cu a si ve hrim awk zong a si. A ni tik zong ah thimfung kan thlak hrim cio ding zong a si thimfung thlaknak nawl a ngei mi paoh nih cun. A mahbelte LaiMi Chin mizeimaw kan ruahnak, kan lungput le kan biachim holh rel ah zoh aa dawh lo mi thil tamtuk a um mi hi cu ngeihchiat awk ngai in ka ruah. Ttanh hlei mi ninung a siloah ttanh hlei mi party cu a um phung a si ko. Zohdawh te le lungput ttha he kan ttanh cio hna ding tu a biapi tuk. Thil pakhat langhsar faknak ကြော်ငြာ kan duh tikah a dang pakhat he tahchunhnak lak in chimphuan le cuai thlai tti phung cu a si awk a si ko. A mahbelte a dik mi cuai thlainak tu in kan thlai a herh ve( cuai deu hrokhrol chim kan hman lo a hau). Kan tuah ding le tuah lo ding tiah ka ruah mi a tang ah ka rak ttial lai.\nPakhatnak, Na zumh mi hna minung le na ttanh mi party ah lungawttawmnak um lo tein na thimfung thla top ko fial chom le hnek chom mi si lo bak ding. Pahnihnak, Na zumh mi hna minung OR teinak hmu seh ti na duh mi Party kha ngamh tein dir pi in au pi bak ko. hrokhrol le lihchim in ttan pi le au pi tu cu si hlah seh. Pathumnak, Na zumh mi minung OR party nih teinak an hmuh khawhnak ding caah a ralchanh tu minung OR party i a dernak na theih khawh mi cu mipi hmuh khawh ding zong in phozar le langhter awk bak ding si ko. hrokhrol le lih tu in cun si hin hlah seh. Cun, pumpaak huatnak le zolangh duhnak thinlung tu cun si bak hlah seh. Palinak, Ralchanhtu minung OR party kong na chim tikah holh ttha lo hrial bak ding. Volhpamh bia hrim2 cu chim bak lo ding Khrih a zum i a zultu kan sinak kha kan biachim holhrel le kan lungput in langhter i zuam hna usih. A tam pi rih lai nain asau deuh sual lai. Ttanh mi kha tongtor ttanh kha a ttha ve ko nain kan ttanh hnawh channak a ruang kan theih bu tein ttanh ahcu a ttha chin hnga.\nRili ral khatlei kalnak ding ah Ti le Thli kong a thei i Ti a thiam i lawng zong a zaap kho mi sin ah i cuan i cit maw na duh deuh lai, lawng a zaap kho ve sawh sawh mi sin ah i cuan dah? A fiang ko mi cu, Ti le Thli kong a thei i Ti a thiam mi sin kan i cuan cit cio ko lai( a zei maw thil cang ai kun kaw kan him deuhnak ding cu pei kan ruah a herh cu. Cu nih a langhter mi cu Party sawh sawh lawng in zok awk zong an ttha thlu hna lai lo. A minung nuncan ziaza( behavior, a ttha maw ttha lo, a fimthiamnak le a theih hngalhnak nih tah a tlinh maw tlinh lo tibantuk pawl zong tam pi zoh chih thiam a biapi tuk lai. A party min cu “Van Mi” Van Mi Party min hmanh i bunh ko sehlaw a minung Satan lucifer bantuk a si ahcun a fiang ngai ko rawhralnak a chuah ding. Hawidawt, nupa, unau hna a hlan ken in ttha tein timhtuahnak rak ngei ve cio te u tiah kan s hman ning palh sual mi le bia dawh ah lo a um sual ahcun nan ka ngaihthiam ding ah le theihternak nan ka tuah tthan ding ah kan nawl. Biafang palh sual mi le bia dawhcah lo a um sual ahcun theihternak nan ka tuah tthan ding ah kan nawl hna. U patnak he, Roland.\nPrevious Post:Pu Lal Maung Cung Nih Salai Cei Bik Thawng An Chuahnak Kong A Langter\nNext Post:CNLD Thantlang Caankarlak Tawlrelbu sinin Mizapi Nawlnak le Theihternak


Khuachia nih a sualpi tawn – Fa pahnih a ngei cangmi nu cu Khuachia nih a ih pi tawn (Video) – chin11news\nHomeAsia NewsKhuachia nih a sualpi tawn – Fa pahnih a ngei cangmi nu cu Khuachia nih a ih pi tawn (Video)\nKhuachia nih a sualpi tawn – Fa pahnih a ngei cangmi nu cu Khuachia nih a ih pi tawn (Video)\nFebruary 11, 2019 Sang Asia News\nHi video hi a zoh tu tampi nan um kho cang men nain a zoh rih lo mi caah tiin kan van chiah. A video hi film bantuk deuh a si caah a sau pah i caan na ngeih cun a dih lak in van zoh ve. A sining dihlak in kan chim ah cun a rauh tuk lai caah a video i tu hi van zoh kho uh law a tha tuk hnga.\nHi thil hi a taktak (100%true) bak i thil a cangmi thil a si tikha a hmasa bik ah na thieh hmasat a hau. A taktak i thil a cang mi a si i a tu na hmuh mi video tu hi cu an i zeih chom mi a si. Zeihmah a si lo mi belh chawm a um loh i a taktak i an tong ning tein video in an van langh ter mi a si.\nNutung pakhat hi khuachia nih a duh i a rak zitmuai tawn, ih pi a timh tawn. Nu zong nih hin hi khuachia hi a lungchung ah a tap ngai ve tawn. A pasal le a fale nih hin le zeiti bawmhchanh awk an thei tawn loh. A video tuin van zoh ve.


Myanmar-India Ramri Chawlehnak A Tla - THE CHINLAND POST\nMyanmar-India Ramri Chawlehnak A Tla\nTCP-Online|2018 July 28| Sagaing ramthen Kalay peng in Chin ramkulh Rih lei simi Myanmar – India ramri chawlehnak a tlai ngai ti kan theih.\nHiti a tlaknak a ruang bik cu Dollar man a kai tuk ca le kuan thei hna phurh an sian lo ca a si. India lei ah an zuar cemmi cu Kawlram chuak kuan thei le Tuluk ram ah thilri lakmi pawl va zuar hna khi an si bik.\nTubantuk thil an zuarmi chung in kuan thei cu India lei nih an khap cang caah chawlehnak lei zong tampi a tla ngai. Cu pin ah Tuluk lei in thilri lakmi zong Dollar man a kai tuk caah zuar ngam zong an si lo.\nKawlram lei in India ram ah thilri kuat ding a um lo caah Kalay in Rih lei a kalmi Motor gate tampi zong rian tuan ding ngei lo in an um.\nKalay in Rih lei ah motor in thil phurh man hna cu thilri (angkii, bawngi) cuai khat ah Kyats 180 in 200 kar, eidin thilri cuai khat ah kyats 100 in 120 kar ti in Jeep motor pakhat nih cuai 5000 in 6000 tiang phur in an kal tawn. Kum dang ah cun fur caan lio zong ah nikhat ah motor 15 peng a kaimi zong tukum fur ah cun nikhat ah motor 7 tluk lawng an kai kho ti theih a si.\nPrevious Mah Thazaang Tein Tuahmi Mucu Sianginn 11 Ah Sing 350,000 Cio Bawmhnak An Pek Hna\nNext Sipin Director Pu Thla Hre Cu A Rian Kong He Pehtlai In Chief Minister Nih Departmental Inquiry A Tuah


Trump nawl ngai lo pawl caah thawngchia bak si hoi cang. China caah lungretheinak a phan tthan\nUS State Cheukhat Ah Coronavirus A Karh Than.. US le Canada ramri Idaho, Arkansas, Missouri, Kansas, Texas, California le Florida ah Coronavirus a karh caah a thar in an rengh than hna. June 19 in June 20 chungah a let hnih a karh an ti.\nBlack Lives Matter pawl lamzawhnak nih atu bantuk in zawtnak a karhter a si lai tiah an zumh. Asinain ttanh hlei ngei CNN le main stream media le Washington post tibantuk pawl nih cun an hna an I cheh I, an chim duh lo. US ramchungah virus a zor biknak cu Rhode Island le Connecticut a si an ti.\nTuluk Ram Beijing le Anxin Khua Ah Virus Nih A Den Hna..Tuluk ram khualipi Beijing in meng 80 a hlatnak Hebei province, Anxin khua cu Coronavirus nih a den hna caah minung 500000 cu lockdown an tuah dih hna. Inn khat ah minung pakhat lawng leng chuahnak nawl an pek hna.\nKan hnu zarh zongah an khualipi Beijing khua chung ummi, wholesale market pakhat in Virus a thawk than caah million 21 tluk cu lockdown a tuah than hna. Police nih an khua luh chuahnak vialte cu an congh dih. An zumh lomi vialte test tuah dingah nawl a pek dih hna. By- Salai Lairamthang\nBe the first to comment on "Trump nawl ngai lo pawl caah thawngchia bak si hoi cang. China caah lungretheinak a phan tthan"


Van Lal Sailo nih:Donald Trump ca a kuat than cang hi’Ngeihchia tein mu. – Lai Lungrawn Post\nHlasakthiam Vanlalsailo nih tu nai te bak ah ca a vun thlah mi cu rel tikah ngaihchia lei khi asi. A tanglei ah amah ttial ning in ka vun leh lai.Abiapi deuh nak tete ka vun ttial lai tutan i thimnnak cu pumpak in keimah hrimhrim hmanh thinpang ngai lai ngai in a ka chiah.\nA hrintthan mi taktak na si maw si lo zongah, Vawlei cung pumpi huap bakin Khrihfa hna dirkamh i nangmah ruangah Khrihfa mi hnangam ngaiin caan saupi kan rak um manh cang ee!\nPathian bia thiang Bible chungah zeithil poah caah caan khiah asi timi kan hmuh bantuk in, Term khat lawng hi Van nih na caah khua a khaan mi zong asi kho mi asi.Rak i nuam peng law Dam tein rak um peng law tiah Vanlalsailova nih Trump caah sunglawi ngaiin ca a vun thlah ve.\nRelchap ko na rel rilo cun:US ithimnak a buai dih cang. Trump nih tunaite khan Election ni pin lei i vote relmi vialte cu telh an si lai lo tiah a chim Vote rel kha nolh colh uh tiah a langhter cang\nBia lo:NLD Hakha nih’CNLD party kong a dik lo ning in bia an vahter.


KIA Nih Palek Tam Lak Te An Tlaih Hna An Tlaih Hna Lio (+VIDEO) – Buanchukcho\nJune 2, 2021 admin BREAKING NEWS 0\nKIA nih May 22 lio, Sagaing Ramthen Hkamti (Khamti) Peng Nansipun Palek sakhaan an laak lio i Palek an tlaih mi hna video file a chuak. စစ်ကိုင်းတိုင်း ခန္တီးမြို့နယ် နန်စီးပွန် ရဲတပ်ရင်း ကိုမေလ ၂၂ ရက်နေ့ မနက်ပိုင်းက KIA သိမ်းပိုက်ခဲ့ပြီး စစ် ကောင်စီရဲ တွေကို ဖမ်းမိသည့် ရုပ်သံထွက် ပေါ် #Source_Kachinwaves. The Hakha Times\nThawngpang dang relchap : Mynmar Ram Mipi Vialte Nih Hi Thil Kan Theih Hnu Long Long Ah Kan Ram Cu Dir Hmun Tha Ah A Phan Kho Lai\nRalhrang Do Ti Dingin Ready Kan Si Cang Tiah Zomi Federal Union (ZFU) Nih A Ca Thlah Mi Hi Uar An Um Kho Taktak


SAC Nih Ralram Ah Nu Ralkap A Hman Hna - News and Media\nSAC nih ralram ah nu ralkap a hman hna. Sagaing ramṭhen, Karenni peng, Hmantaung pura tlang ah a ummi PDF sakhaan pakhat cu May 15 zaanlei sml 3:00pm hrawngah SAC ralkap nih an rak kah hna i mipi hriamtlai phu pawl nih an rak kham ve hna caah kahdohnak a chuak i SAC ralkap pawl an zaam tiah Dictatorship Revolution People’s Army (DRPA) nih a thanh.\nCu bantuk in, Chin ramkulh, Falam peng, Falam-Kalay lam cungah SAC ralkap mawṭaw 26 le tank 2 cu CNDF nih bom an puah hnawh lengmang hna caah a thimi an tam. Kahdohnak a dih hnu ah CNDF nih zohfelnak an ngeih lio zongah nu thilrii cheukhat hmuh a si tiah CNDF sin in theih a si. Credit – TCLP


Coronavirus Zawtnak Cu Zeidah A Si? – THE CHINLAND POST\nCoronavirus cu siibawi te nih an hmuh nakah luchin bantuk in a langmi virus a si caah Mricang ca i corona=luchin bantukin nika le thlapa kulhtu, tiin min an pek.\nThe Chinland Post- 2020 February 12.\n2019 Novel Coronavirus cu zeidah a si?\n2019 Novel Coronavirus asilole 2019-nCoV cu thawchuahnak lei he aa pehtlaimi Virus zawtnak phun khat a si. 2019 December thla ah Tuluk ram Wuhan khuapi in aa thokmi a sinak siibawi thiamsang hna nih an hmuh chuah.\nZeidah Novel Coronavirus cu a si?\nNovel coronavirus (nCoV) cu zawtnak thar a chuakmi coronavirus a si i kum dang ah a chuak bal lomi a si. Hi 2019 novel coronavirus (2019-nCoV) cu kum dang i a chuak tawnmi coronaviruses phun simi; 229E, NL63, OC43 le HKU1 phun he aa lomi zawtnak a si lo. (Kum dang i a chuak tawnmi coronaviruses cu khuasik asilole lungmit phun in zawtnak aa thok tawn.)\n2019-nCoV a hrampi cu zeidah a si?\n2019-nCoV coronavirus cu a nganmi (family) zawtnak phun khat a si, cheukhat cu minung pumsa chunglei in aa thokmi an si. A dang cu saram simi :- Kalauk, Chizawh le Papalak hnain aa thokmi zawtnak a si. 2019-nCoV coronavirus cu tuan deuh ah saram in minung ah a kaimi zawtnak bantuk a lo nain atu cu minung le minung ipehtlainak in a chuak cang. Atu tiang ah zeitluk in minung le minung ipehtlainak in a chuak timi bel an kherhhlai kho rih lo.\nCoronavirus cu siibawi te nih an hmuh nakah luchin bantuk in a langmi muisam cuang virus a si caah Mricang ca i corona=luchin bantukin nika le thlapa kulhtu, tiin min an pek.\n2019-nCoV zawtnak a khamkhotu sii an hmu kho cang maw?\nTuni tiangah an hmu kho rih lo. World Health Organization (WHO) nih cun tuhnu thla 18 chung lawngah mah zawtnak a kham khotu sii kan chuah khawh lai tiah an zumh.\nZeitindah pumpak in mah zawtnak hin kan i humven khawh lai?\n– Chatpiat he seconds 20 chung kut thiang tein tawl peng, a bik in rawlei hlan, kan hnar kut in kan tongh hnu le hlan, khuh asilole hachio hlan le hnu ah.\n– Leng chuah paoh ah Sii zung lei nih an chuahmi hmaihuhnak he i huh peng ding.\n– Kut tawl loin mit, hnar le kaa pawl tongh lo ding.\n– A zawmi minung pawngah um lo ding.\n2019-nCoV zawtnak cu zeibantuk in dah zawtnak a langh?\nTaksat, khuh le thaw chuah har phun in minung taksa ah a lang.\nTuni (February 12) tiang ah 2019-nCoV zawtnak cu Tuluk ram minung 40235 sinin hmuh chuah an si cang. Vawleicung ram 24 ah zawtnak a ngeimi an karh i minung 393 sinin hmuh an si. Hi zawtnak ruangah minung 1105 an thi cang, cu chung ah Hong Kong in minung pakhat le Philippines in minung pakhat an si, a tangmi paoh cu Tuluk ram in an si. Mah zawtnak cu WHO nih Feb 11 ni—(nizan) khan COVID-19 tiah minthar an pek than.\nThe National Health Commission of China nih cun Feb 11 ni ah Tuluk ram i mah zawtnak a ngeimi minung 2015 cu suimilaam 24 chung ah an hmuh tiah a chim.\nPrevious Coronavirus Update Feburary 9; Minung 813 An Thi I 37045 Nih Hrik An Ngei\nNext Coronavirus; Minung 1,357 An Thi I 60,014 Nih Hrik An Ngei


AA NIH CHIN MINO 4 AN TLAIHMI KONGAH PEHTLAIHNAK AN RAK KA TUAH – The Chinlung Post\nKan hnulei ah Chin mino 4 cu AA nih an tlaihnak kongah zeitin talin na kan bawm kho hnga maw tiin Palewa khuami pahnih nih pehtlaihnak an ka rak tuah ve. Nai AA ralbawi bik he interview biaruahnak kan ngei caah a lam um hnga maw ti khi an ruah caah asi kho.\nKa lehmi hna cu An nu le pa , siloah an chungkhat nih an luatnak caah nawlnak ca rak tial hna sehlaw siloah phone rak ka chon hna sehlaw ka ti khawh tawkin an luatnak caah ka zuam ve lai, an mah lei nih rak kan chimh piak timi um ahcun bia ka chimh tik hna ah hmual a ngei deuh lai tiin ka leh hna.\nCun, an tlaihning hna nih khua a ka ruahter ngai caah ka halmi hna cu Salai Aung Soe hi ziah AA nih tlaih dingin a hawl hnga? Kawl ralkap lei ah thawngpang petu hna si el maw? An ka chimhnak ahcun mibawmtu asi, Paletwah khua ah lahphakti dawr a tuah ti asi. “Nan chim bantukin mibawmtu menmen asi ko ahcun an luatter te ko lai tiin ruahchannak ka ngei ko.\nNain Kawl ralkap lei a tangtu asi belte ahcun a luatnak a har kho men tiin ka ruah” tiin ka chim hna.Khat lei ah ka chimhmi hna cu nan nih cu mibawmtu bu ah riantuanmi nan si caah Kawl ralkap lei tang lo , cun AA lei zong tang loin a lailam nan kal ah a tha bik tiin kan i chonh tin ka ti tawn hna.\nA ruang cu Kawl ralkap lei a dirkamhtu tiin AA nih a hmuh lo hna ding a biapi bantukin Kawl ralkap zong nih AA lei ah tangtu an si lo tiin a hmuh khawh hna lawngah rian tam deuh an tuan kho lai.Cun, kan biaruahnak paoh ah ka chim pah tawn lengmang mi cu Paletwah harsatnak bawmhnak bu hna ah khin NLD party le USDP bantuk member an i tel lo ding khi abiapi ti hi ka chim tawn.\nA ruang cu miharsa bawmtu an ti ko nain naingngaizi a miaknak caah an tuahmi asi kho tiin khatlei kam nih ruah khawh a fawi caah asi. Paletwah mibawmtu bu ah naingngaizi tama le Kawl ralkap pensen pawl an itelmi nih khin mipi harsatnak an ton tikah le khat lei kam AA he chonh biaruahnak a herh caan ah an bawmchan kho tuk hna lo nak a ruang pakhat asi tiin ka ruah.\nKawl ralkap lei thawngpang petu an si lo ti an hmuh ahcun an thlak te ko hna lai tiin ka ruah. Cun an luatnak caah zei ka tuah khawh lai ti ka thei lo, nain ka si khawh tawkin an luatnak caah ka zuam piak ve hna lai.Credit: Salai ZT Lian


Hakha Ah Hi Bantuk Thil A Cang Tawn Mi Hi Cu Thinlung Nih A Celh Lo. – Kawltu Team\nHakha ah Kawlpa nih Ngakchia pate faktuk in a hliam, mipi an thinhung taktak cang\nZahan thil pakhat sining|Hakha ah Cycle le Motor pahnak a um. Motor kha Kawlpa nih a mawngh, Zuri a rit bu in Cycle a pah mi a si. A pahtu pa biachim a dang peng. Laimi tthenkhat a hmutu le a Rak chuak mi an thin a hung. Kan hawipa a Rak um ve. Kawlpa cu na ngamh maw? Mah tluk na palh mi tiah vuat a tim. Khua ka ruat mah bantuk thil ah ralttha taktak in dirngam in Kawlpa Zuri vuak a timh. Kai lung hmuih taktak khi a si. Asinain ka tlaih um rih law Kan ti.\nLaimi kan inn le Kan lo ciacung ah nawl a ngei mi Kawl pawl sining zoh sawhsawh ding an si ti Loh! Hakha Khuathar ah Kawlpa nih Laipa a thah nain kan dai mi hna ka ruat I ka thinhung a zual. Laimi cu khual sual kan tuah sual hmanh ah Kan I Leng I ngaihthiam Kan I Hal tawn. Kan inn le Kan lo ciacung ah an palh na buin thiam a coter mi Kawl le Miphun dang Kan zoh sawh hna awk a si Loh tihi kan theih I Kan lung aa rual a herh tuk cang tiah ka ruat. Credit:Salai & Mai (VOM) in lak chinmi.\nNews dang chap tuah.\nDr.Sa Sa Nih Mirang Mino Tam Tak Tak Sin Ah Thazaang Peknak Bia A Chim.\n(A video na zoh hlan ah mah capar hi van rel ta rih) Kan Laipa kan uar ngaingai mi Dr. Sa Sa nih Khrihfa a silomi Phungki pa cu a ngandamnak zoh piak in a check up. Uar um tuk hring hran ko. Phungki pa a check up nak kong he pehtlaiin a biachim mi cu a mak kho taktak, thinlung a tong taktak fawn. Dr.Sa Sa nih aa kan cawnpiak ning hi a tha kho tuk. Dr.Sa Sa nih Phungki pa a check up nak kong he pehtlai in mah ti hina chim, “Love has no borders, love has no religious, Let’s love one another.” tiah dawtnak nihcun ramri khiah a nei lo, dawtnak nihcun biaknak a thleidang lo, midang he i daw hna usih tiah a chim. Bawipa nih umpi peng ko seh.\n← Chin Pa China Ram A Tlau Mi Cu Kawl Cuahmah Lio Asi.\nCNLD Nih Hin Mipi Sinah A Dik Lomi Ruahchannak Nan Pek Ding A Si Hrim Hrim Lo. →


Christmas Tuahnak Kongah Chin Cozah Nih Thawngthanhnak An Tuah Cang – Chin World News Evening\nChristmas Tuahnak Kongah Chin Cozah Nih Thawngthanhnak An Tuah Cang\nDecember 4, 2020 December 4, 2020 Salai Van Chin News\nChristmas tuahnak kongah Chin Ramkulh cozah nih mipi sinah thawngthanhnak an tuah cang. Kan theih bantukin Covid-19 zawtnak ruangah vawleipi lung rethei in a um i, cu lak zongah kannih Chinram zong a him chin lengmang ve ti lo. Kannih Chinram cu 99% cu Khrihfa kan si bantukin Jesuh khrih chuahcamtuak kum chiar te hlunghlai ngai le nuam taktak in tuah tawn a si. Asinain tukum cu pulrai zawtnak ruangah atu bantukin Chin Ramkulh cozah nih thanhnak an tuah hi si.\nA cunglei kong he pehtlaiin Chin Ramkulh cozah nih thawngthanhnak an tuah mi cu “Chin Ramkulh chungah Christmas le kumthar hman a si lai nain minung 50 cung kai loin tuah ding cathanh an chuah. Cun Carolling singing zong kal lo ding” tiah atu bantukin thanhnak an tuah hi si.\nRelchih: US Presidential Result Update: Ka FB hawikom chungin US President thimnak (2020) ah teitu an fiang rih lo ti bantukin a chimrelmi kan hmuh ngai rih hna. President Trump nih teinak a co t’han lai titiang in a chimmi nan um ngai rih. Tutan thimnak hi kum 2000 lio i Bush le Al Gore cu Florida state ah votes 2000 hrawng lawngin an i thlau caah teitu fiang kho loin caan zeimawzat an rak ummi he hna a tahchunhtu kan tam ngai tikah mirangca a rel kho ve lomi mi cheukhat caah lung awtawmnak a chuahter ngai rua dah ka ti.\nUS President thimnak result cu January 20 ah uknak nawl an i thlen hnu lawngin tlamtling in fehtermi asi zungzal ko nain States cio nih votes an relmi result in teitu thanh cia an si camcin ko. President Trump le a dirpitu mizeimaw nih thimnak result cu States cheukhat ah an dohkalh (challenge) len ko nain an thlen khawhmi zeihmanh a um rih lo hlei ah State pakhat cio nih an State election result an thanh (certified) cang caah teinak cotu cu Mr Biden asi ko.\nCucaah US President thimnak ah teitu an fiang rih lo asiloah Trump nih teinak a co tthan ko lai tiin a zumtu le a chimreltu poah nih phaisa thap (betting) in zuamcawh khawh ka si. Kan miphun chungin Mirangca aa rel kho lomi pawl caah lungbuainak nan chuahter ngai tiin ka hmuh caah biatak tein ka van chimmi asi. Biak Hnin Sang\nA Hnu Bik US Presidential Result Update\nChuncung Tlaihhrem a tongmi nute kongah Khuabawipa Biachim cu mak ko!


Kawlram Ah A Um Mi Nih A Rannak In Raksok Ve Uh! America Rammi Si Khawhnak (Diversity Visa) Sok A Ngah Lio Te A Si Hih – Chin 11 News\nKawlram Ah A Um Mi Nih A Rannak In Raksok Ve Uh! America Rammi Si Khawhnak (Diversity Visa) Sok A Ngah Lio Te A Si Hih\nAmerica Rammi si khawhnak (Diversity Visa) DV sok ning. (Myanmar(Burma) ram mi nih sok a ngah lio a si).\nAmerica DV 2022 kong he pehtlai in a tanglei ah a herh mi pawl kan rak thil chih\nDV 2022 Program cu phaisa fangkhat hmanh dhi lo in sok khawh mi si i October ni 7 in November 10 tiang a tanglei https://dvprogram.state.gov ah hin mah tein fawizaang ngai in sok khawh a si.\nBiapi ngai in chim ahcun\nA soktu ding mi hi Myanma ram ah a chuak mi a si lai i Myanmar ram passport a ngei mi a si lai.\nCawnnak lei ah a tlawmbik tanghra aung a si lai. A si lo le a lnuacia kum nga chung Myanmar ramchung ah a um i a tlawm bik kum 2 tal rianttuan mi a si lai. A cunglei chim mi ah na tlin ko a si ahcun America DV sok kho dirhmun ah na um ko.\nNa sok tik ah a tanglei kong hna hi fel ngai in le dik tein na ttial hna an hau lai.\n1. Name Na min kha na passport cauk ning bak tein khan na ttial lai. (Tachunhnak- Shwe Yee Oo si ah cun last/family name ah Oo, first name ah Shwe Yee tiah ttial ding si lai. middle name ttial lo a ngah ko. Cuti silole first name ah Shwe, Middle name ah Yee, Last Name ah Oo ti zong in ttial a ngah tthiamtthiam. Na min pakhat ah Moe timi pakhat lawng a si ahcun last name timi zawn ahkhan ttial ko law zeidang ttial chap hlei a hau lai lo.\n2. Gender male/female. Pa na si ahcun male၊ Nu na si ahcun female tiah thim.\n3. Birth Date(Chuah nithla) Na chuaih nithla kha Ni Thla Kum tiin ttial.\n4. City where you were born (Na chuahkehnak hmun na chuahnak cazin ning tein ttial).\n5. Country where you were born Na chuahkehnak ram (Myanmar)\n6. Country of eligiblity for the DV Program DV sokkhotu ding ram ah Myanmar (Burma) aatel caah “Yes”, tiah ti ding.\nNa passport number kha na ttial lai. Valid a simi passport a si ah a ttha lai.(Valid a dih cang mi a si zong ah a poi lo nain ttuanvo ngeitu lei nih an check hlan ah renew na tuah a hau lai). Passport a ngei lomi nih hi DV hi sok khawh a si lai lo.\n8. Entrant Photograph Hmaanthlak hi a biapi taktak mi a si. DV sok tik ah hmaanthlak hi nunak pakhat tluk bak in a biapi mi a si caah i raalrin taktak ah a ttha.\n* 2″ velchum, colour hmaanthlak a si lai.\n* A fiangfang mi te a si lai.\n* A luancia thla ruk chung i naa thlak mi a si lai.\n* Camera ttha tein a zoh mi a si lai.\n* Background(Hnulei) a raangmi a si lai.\n* Colan a ummi angki a si lai. Uniform hruk mi batnuk si lai lo.\n* Lukhuh၊ mitbenh၊ Earphone၊ Bluetooth tibantuk zeihmanh i thuamhchih lo ding a si lai. Na hmai velchum ttha tein a lang dih lai.\n* Online in sok ding a si caah JPEG file a si lai.\n* File size 240KB nak in a tlawm lei a si lai i 600 x 600 pixels dimension a um mi a si lai.\n* Ngakchia hmaanthlak tuah dnig a si ahcun a hngawng ding tein a chiah lai i Camera kha ttha tein a zho lai. Kum tling rih lo ngakchia caah a tthabik cu motor tthutdan/ngakchia tthutdan cung ah thilpuan a raangmi te phah in an hngawng ding tein le Camera ding tein zoh mi hmanthlak a si lai. Abiapit tuk caah Camera thlak a thiam mi te sin ah i thlak ah a ttha khun. Acung lei chim mi ning in tthat tein tuah dih hnu ah memory stick ah i kin ah a ttha.\n9. Mailing Address Umnak address in care of (optional a si caah tial lo a ngah) Address line 1 le 2 ah Inn number/ Condo inn number၊ Lam min၊ Pengtlang tibantuk pawl hna kha Ingtthawngsuh cazin chung i a um ning tekhan felfai tein ttial khumh ding a si lai. City ah khan biana ah Hakha, District/State ah Hakha, Postal Code (Na imnak khuapi zip code na hngalh lo ahcun Post office ah hal hna. Cu ti silole google zong ah kawl khawh a si ko.(zip code um lonak humn si ahcun box ah a um lo tiah(no postal code) tiah ttial ko).\n10. Country where you live today Nihin i na tthutdir/umnak khua/ram ah khan tahchunhnak ah Burma, Singapore, Japan tibantuk in tial a si lai.(DV na sok mi na hmuh sual a si ahcun kha na ttial mi ram i Police hnalhpinak catlap na herh te lai).\n11. Phone Number Optional a si caah ttial lo zong a ngah ko. Ka ttial lai na ti si ahcun Myanmar ram caah cun +95… tiin 09 kha 0 ttial lo in 9 in na phoen number kha na ttial lai.\n12. Email Address Hihi a biapi taktak mi a si. Zungzal in na hman mi Email kha na ttial lai.။ Mah pumpak mintling in le address dikmi in rak tuah mi a si ahcun a ttha chinchin.\n13. Highest Level of Education Cawnnak lei ah dot 1 in dot 10 tiang a um lai. A hramthawk tein tanghra aung si lai kan ti bang in, High School Diploma level tal hi a tlawmbik ah ngeih a hau lai.။ Degree ngei cia na si ahcun, University Degree, Master Degree timi pawl kha na thim hna lai. Cawnak sang deuhdeuh ngah ding fawi deuhdeuh ve!!!\n14. Current Marital Status အပျို Nupi/Va ngei le ngei lo kong ah fiang tein na ttial lai. Nupi/Va ngei cang ko buin ngei lo i na ttial i na sok mi na ngah hnu i chungkhar ngei na ti a si ahcun an i khrih tthan ko lai. Sok lio ah chungkhar ngei rih lo in sok hnu ceo ah na ngeih a si ahcun Tthitum Certificate hmuhsak in KCC he i ceih tti tthan khawh a si ko lai.\n15. Number of Children Ngakchia ngei na si ahcun kum 21 tan na fale kha ttial chih dih ko hna. Nulepa( nih nan sok mi nan hmuh sual pingpang a si ahcun fale dik lak zong an i tel dih). Ngakchia titik ah, mah chung chuak theng lawng si lo in Upadi ning tein cawmken mi ngakchia fale zong an i tel ve kho ko.\nAtu cu zeitin in dah America DV sok ning a si na hngalh cang lai dah tiah ruahnak ka ngei.\nNa lung a um i sok na duh sual a si ahcun, October 7 in November 10 kar ah sok ding a si lai. A dong lai a nai cun soktu an tamtuk hringhran caah website error tete zong si sual a fawi te caah sok na duh si ahcun tuan lei kap (deadline hlaan) ah rak sok ve hrimhrim ding in kan duh piak. Na sok dih tik i confirmation Number kha print out tuah law felfai tein i kin ding philh hrimhrim hlah.\nDV he pehtlai in hal tawn mi biahalnak pawl hna zong tuan ah lehkhawh kan hun i zuam lai. Hitluk caan ttha hi thlah lo in i zuam ve cio hna usih tiah kan sawm hna.\nNan dihlak sin ah vantthatnak um ko seh.\nZawn Ruahnak Tampi he:\nHenry Chan Thang nih Chin ca in ka rak leh.\nCredit Burmese Wifey\nLaknak: Henry Chan Thang’s Page


Salai Bawi Lian Mang: Thlacamnak Le Nanmah Dirhkamhnak Thawngin CHRO Nih Chinram Khualipi Hmunkua Ah Office Kan Hun Khawh Cang – Chin World News Evening\nOctober 14, 2019 Salai Van Chin News\nCHRO is now operating in 9 townships of Chinland\nWith your supports, the Chin Human Rights Organization (CHRO) has now Offices in Hakha, Falam, Teddim, Tonzang, Thantlang, Matupi, Mindat, Kanpetlet and Paletwa. During the past two years, CHRO help trained over 900 youth from Northern Chinland in skills development and over 700 youth have generated income by using their gained skills. Thanks to our implementing partners; Future Star Youth Organization from Tonzang Tedim Youth Fellowship from Tedim Falam Mino Pawlkom from Falam\nThantlang Youth Association from Thantlang Chin Christian University and Government Technological Institute (GTI) from Hakha Chin Youth Organization from Matupi K’cho Chin Women Organization from Mindat Chin Women Development Organization from Kanpetlet Khumi Youth Association from Paletwa\nThla nan kan cam piaknak le nan kan dirkamh nak thawng in CHRO nih Chinram khualipi hmunkua ah office kan hun khawh cang. A luancia khum hnih chung ah Chinram chaklei Tonzang, Tedim, Falam, Hakha le Thantlang peng in Mino 900 renglo kutzugn thiamnak le pawcawm nak rian kan chimh hna I mah chung in mino 700 renglo cu a tu ah rian an tlai I an mah te in nihlawh a hmu kho mi an si cang.\nTukum August thla thok in Chinram thlanglei a si mi Matupi, Mindat, Kanpetlet le Paletwa khua hna ah office kan hun khawh cang. Kan rianttuan nak hlawhtling a si khawh nak lai nan mah ttanpi nak le thlacam bawmh nak kan herh. Rian ka ttuan nak ah a hmun ah biatak te in a cawl cang mi le kan rianttuan pi hawi hna cu mino le Nubu pawl deuh an si hna.\nFuture Star Youth Organization from Tonzang,Tedim Youth Fellowship from Tedim Falam Mino Pawlkom from Falam Thantlang Youth Association from Thantlang Chin Christian University and Government Technological Institute (GTI) from Hakha Chin Youth Organization from Matupi K’cho Chin Women Organization from Mindat Chin Women Development Organization from Kanpetlet Khumi Youth Association from Paletwa


Pi Suh Telh In Mi Zei Hmanh Nih An Tei Lo Mi Ralkap Cu Dr Sasa Pakhat Lawng Nih An Hram In A Bawngh Dih Cang Hna Lai – Onlinenungak\nPi Suh Telh In Mi Zei Hmanh Nih An Tei Lo Mi Ralkap Cu Dr Sasa Pakhat Lawng Nih An Hram In A Bawngh Dih Cang Hna Lai\nDr Sa Sa nih Ralkap pawl cu an hram in bawngh dih timh cang hna Suu Kyi telh in a hohmanh nih an ti khawh lomi Kawl ralkap uknak le 2008 phunghram pi cu Dr SaSa nih Vawlei pi theih in a hram in bawngh dih a timh cang. Mi cheu nih Dr SaSa dah ngai a vun dai ngai an ti. An mawh lo a tuahmi an theih lo caah si.Siloah Kawlram UN palai Dr SaSa nih zeidah a tuah?\nA tuahmi tampi lakah a biapi bik simi cu Kawl ralkap pawl ICJ le ICC ah taza a cuai hna. Hihi zapi nih tuah khawh lomi a si. Ram pakhat ca hmanh ah a fawi lo. Phaisa $ millions tampi a dih. Cucu atu hi a buaipi i a bia zong an cohlan piak tiah theih a si. Zeitik ah dah misual kawl ralkap pawl hi Khungzung ah auh an si te lai timi a caan tuk lawng a duh cang. An luat lai lo.Cun a pahnihnak Dr Sa Sa nih a tuah rihmi cu R2P a si. Cucu zei a si ti si cun UN ralkap a auh hna.\nUN ralkap hi ram pakhat a buai menmen ruang ah duh poh in auh le sawm khawhmi an si lo. Anmah nih ri an khiahmi a um i cu rikhiah an ngeihmi he aa tlak hnu lawng ah a buaimi ram ah an lut kho. R2P ti cu ‘Responsible to Protect’ ti a si i a buaimi ram pawl va remh le va kilven khi chim duhmi a si. Hi rian a tlamtlinnak dingah UN nih special ralkap a ngeih ve. Cu R2P UN ralkap an luh khawhnak ding ah cun miphun ci hloh thah nawnnak a um hau siloah ralkap hriamtlai nih ning cang loin rammi thah le hremnak an tuah hau, Cun minung covo zei rel lo pawl an um hau.\nCu an ngeihmi cu tutan Kawlram buainak ah ralkap nih an tuah. Ning cang loin mipi an thah hna an tleih cia mi zong meithal in an kah hna.Hi thil hna hi Dr Sa Sa nih cherhchan in cathluan a tial i UN ah a pek hna. UN ralkap a hal hna.Cu a halmi hna cu UN nih an cohlan ti si cang. Kawlram chung UN ralkap an luh khawhnak hnga mipi lei lungtlin nak lawng hauh dawh si cang.R2P a hlawhtlin si cun Dr SaSa nih kawl ralkap cu Vawlei pi hmuh ah vangkhen in tengh dawh a si cang. Kum 60 chung an i hruh pimi 2008 phunghram pi kum 15 chung Than Swe nih a sermi zong a um ti lo tu hi.Zei ti len hmanh in ralkap luatnak lam a um ti lo. An lam a pit. Meithal te an i put sawhsawh i si cang. Credit: Tluang Ceu Thang


2014 crdp update | MUYORBIR\nBrowse: Home / 2014 crdp update\n2014 crdp update\nNew disability benefits cola update 2014 release and price on, New models disability benefits cola update 2014 with full information about disability benefits cola update 2014 pictures, reviews, price and release date for us.\nCcn channel biangreithlep zarhhnihnak thawngpang, About video . uploaded on 14 may, 2013 . ccn channel biangreithlep zarhhnihnak thawngpang. category: ccn channel tv..\nCcn channel breaking news, Ccn channel rianttuannak a tthawnchinchin nak hnga nangmah bawmhnak kan herh..\nVa training and fast letters – any others to add? in va policies, Note to vbn user: fl 10-24e1, companion to fl 10-24… this is not necessarily the exact look of the form. however, the contents are the same..\nsocial security disability pay calendar 2014\nearly out for postal employees\nRandom entriesva disability clothes allowance 2014irs forms 2013 tax rate schedulefed tax not accepting 20132013 biweekly pay periods federalwhy is there a delay in ny state tax for 2012federal booklet 2012mercer executive pay surveycalifornia sales tax 2013 breakdownfree 2012 earned income credit table printouthow much is social security tax for 2013Archives\tSelect Month November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 April 2009 January 2009 November 2008 October 2008 September 2008 August 2008 July 2008 Links\tCopyright © 2014 MUYORBIR


9/10 Nih An Hmuhning - A VEL IN KHAMH KAN SI\nMINUNG PA HRA AH PA KUA NIH AN HMUH NING LE AN ZUMH NING\nAOL nih Hell le Van zumhnak kongah hlathlai nak an tuah lengmang mi chungin ruahawk tlak thil le tuaktan ngai dingmi thil pakhat aum. Minung tmapi kha an pom ning le an zumhning cio in leh ding in biahalnak an ngeih hna. An halmi biahalnak le bialehnak pawl cu a tanglei bantuk in a si.\n1. Vancung khua phak khawhnak ding ah a herhbikmi tawhfung zeidah asi?\n- Nunzia tha ngeih. 65%\n- Asangbik mi minung pakhatkhat he pehtlaihnak ngeih. 26.7%\n- Lamcungah a vakmi tarnu va bawmh. 2.7%\n- St. Peter $20.00 bawmh. 1.0%\n- A thami dirkamhtu catial ngeih. (Letter of reference) 0.5%\n- Thil thalo (Seitan) he biakamhnak tuah. 1.2%\n- A tha taktak mi Lih chim. 0.5%\nBialettu dihlak hi minung 121,836 an si. An tam ngaingai.\n2. Vancung na kai lai maw?\n- Kai lai. 89.8%\n- Kai lai lo. 10.2%\nBialettu dihlak 143.309 (Chirhchan: www.aol.com)\nAn Bialehnak bia pawl hi zohtikah khuaruahhar awk cu an si lo nain, zeitluk in dah minung hna nih kan nunnak caah a biapi deuhmi biahalnak; VANPHAKNAK CAAH A HERHMI TAWHFUNG ZEIDAH ASI, timi biahalnak nakin VAN NA KAI LAI MAW, timi biahalnak pahnihnak tu ah an caan, an thinlung, an ruahnak an chuah duhdeuh hnga tihi ruah lo awk a tha lo. Nunnak caah a biapi deuhmi biahalnak pakhatnak kong ruahnak in ruat lem lo in, fawi tein leh khawh deuh dingmi biahalnak pahnihnak tu hi minung 21,437 tamdeuh nih can pek in leh an duh deuh I an zuam deuh hnga tihi ruahlo awk a tha lo.\nFiangngai in minung 10 ah 9 nih Van kan kai lai, Pathian sin kan phan lai tiah an zumh nain, mitamdeuh nihcun ZEIRUANGAH kan kai lai tikha an hngal lo I an ruah duh lo pin ah, Zeizong ah an rel lo. An kaa in an chim sawhsawh mi asi.\nSeitan timhmi cu a mah sinah an tam khawh chung in hell kal dingmi va sawm le kawl kha asi. Cuti va tuahnak ding caah, minung pakhatkhat kha a mah Seitan biaknak I va luhter kha a herh lo; a herh deuhmi cu minung, zumtu hna kha Biatak he duhsah tein I hlaatternak tuah lawngkha a si. Hi hlathlainak bialehnak nihhin, American zumtu 90% nih Pathian biatak he an I hlaat cuahmah ko lio ah anmah le anmah kha ka ttha tiah an I ruat ko ti kha fiang tein a langhter. Miphun dang zumtu hna kan nunnak zongah a tampi lai tiah ka zumh.\nHi thil sining hi zumtu kan nunnak ah Jesuh kong thawngttha biatak hi mikip sinah chimcaan asi ti a kan theihtertu darkhing ah kan ruah lo ahcun zeithil dah a cang lai ti hi ruahphak lo asi. Seitan nih hi ram mi (pumpak kan zumhnak zongah) mi tamdeuh hi Jesuh khamhnak thawngttha kongnak in thilttha tuah nak thawngttha a biapi deuh tiah an nun ah a lem cuahmah hna lio can asi. Nihin zumtu kan mah hi an mit a muihtertu seitan pennak in an luat I ceunak an hmuh khawh nak hnga ding caah bawmtu ttha kan si a herh. Thawngtha biatak a phuangtu kan si a herh.\nKan pawngkam ah khua a sami zumtu aa timi hna kha a cunglei bialhalnak hi hal ve hna usih. Siloah biahalnak dang zong nangmah tein ser law zumhnak kongah na pawngkam minung hna an ruahnak kha hlathlainak tuah ve tuah. Hithil tuah hi Vancung kong le Hell kong ah minung hna nih zeitindah an ruah I an zumh I an ceih cio tikha hlathlainak tuah I an pomning zohnak ngeih kha asi. Mitamdeuh nih cun, acunglei bantuk in, “Thiltha tuahnak nih Van a ka phakter lai,” tiah an in leh ve ko lai tiah zumhnak ka ngei. Hi zumhnak a ngeimi hna kha va ceihpiding mi Baibal catlang tlawmpal a tanglei ah kan langhter lai.\na. John 14:6, Jesuh nih, “Keimah hi lam le biatak le nunnak ka si; keimah sinin ti dah lo cun ahohmanh Pa sin an phan kho lo,” tiah a ti.\nb. Efesa 2:8-9, “Cutluk tam in a kan pekmi a vel cu a va lianngan hringhran dah! Pathian nih a fimnak le a thil hmuh khawhnak in a rak I timhmi cu a hun tuah I khrih thawng in tlinter a timhmi a khuakhannak a rak I thupmi kha kan nih cu a kan hngalhter cang.”\nc. Titas 3:5, “Cu a kan khamhnak cu hrinthannak ti thawng le thiang thlarau nih mi tharter khawhnak a ngeihmi tthawnnak thawngin a si.”\nd. Lamkaltu 4:12, “Amah thawng lawnglawng in khamhnak hi hmuh khawh a si. Zeicahtiah vawlei cung dihlak ah hin a kan khamh khotu ding min dang zeihmanh a um lo,” tiah ati.\ne. Biathlam 21:8, “Sihmanhsehlaw miralchia le mirawi hmang le fih awk lungthin a ngeimi le lainawngmi le horduhcuaimi le camh hmangmi le siasal biami le lihchimmi vialte hna an umnak ding cu, mei le kat in a alhmi tili, thih voi hnihnak kha asi,” ati.\nPathian hlathlainak cu minung ruahning he aa dang ngaingai tikha a lang. Jesuh lo incun minung kip te hi Hell ah kal ding kan si!\n1. Zeiruangahdah mitam pi nih Van ah ka kal lai tiah an ruah?\n2. Acunglei Baibal cang pawl nih hin na Khrihfa sinak nunnak ah zeidah an bawmh?\n3. Napawngkam zumtu hna sinah Hell le Van kongah hlathlainak tuah hi a herh tiah na ruatmaw? Zeiruang ah a herh I zeiruangah a herh lo tiah na ruah?


Breaking News; CNA Le Ralhrang I Kahnak Ah Ralhrang Lei 10 – 20 Kar Tluk Cu An Thi Cang! – The Cherry Par\nOctober 15, 2021 October 15, 2021 Cherry News\nUCCF Cakuat; Hello… ! Nan dam hna maw ? Bawipa Pathian nih daihnak in pe ko hna seh! Kan rampi cu raldohnak hmun ah aa chuah cang, ral ruangah minung tampi nunnak a liam cang, minung tampi pum tlaamtling lo ah an i chuah cang. Kan inn-lo cia ah ningți thlahai in kan um, khuaruah a pitchong, thaizing chuah lai kan i ruahfak.\nRam dawtu acozah riantlai hna nih an rian chuahtak in CDM an tuah, mino (G-Z) hna le tlangcung hriamtlai bu hna nih pumpek nunthap in rallokap an dir-onh. Ramleng phan Chin hrinfa hna nih an ngeihchun suingun chawva an bungh, Khrihfabu hna nih an thawhlawm chungin ti-rawl ei-din ca’h an thawh …\nKan Dothlennak hi “Mizapi Dothlennak” a si. Kan rampi Federal za-uk phung serkhawhnak caah le tlangcung miphun pawl mahte rorelnak phung ngeihkhawhnak ding caah ral kan do. Cu caah ram hrinfa dihlak kan i tel dih ding a herh, chan-tuanbia nih kan liang cungah rian a kan khinh , ahohmanh i phetchem ding kan țha lai lo.\nMiphun dawtu kan pasal nusal hna nih nunnak pakhat te an ngeihchunmi ram zalennak ca’h thap in ral an do, kan thih le ram ca, kan nun le ram ca an ti. “Na pennak tlung cang ko seh “ tiah Bawipa thlacamnak kan chim tawnmi kha a tak in tuah caan a phan cang… Khrihfabu hna thlacam lawngin a za ti lo. America Dothlennak an rak tuah lio ah ral dohnak a kalkho lomi pa hna nih Biakinn tangah kuan an deng i nu hna nih rawl an chuang, Khrihfabu hna nih chawva in an dirkamh hna tiah kan hmuh.\nDavid cu Saul sin in a zaam lio ah a rawl a țam i Nob khua tlangbawi Ahimalek kha ei ding changreu a hal, Ahimalek nih “Changreu thiang” kha a pek i an ei (1 Samuel 21:1-6). David cu Judah miphun dawtu ralkap a țuan liomi a si … (Nihin CNF/A & CDF hna zong miphun dawtu kan ralkap an si).\nKhrihfabu hna a thiangmi kan thawhlawm kha ram le miphun caah pumpek nunthap in ral a domi kan fale thaithawh zaanriah cah bawmhnak pek cu kan Bible he aa kalh lo. Kan fanau hna rawlțam tihal in an um nakhnga lo Khrihfabu hna kan țuanvo a si kolo maw?\nRamchung ramleng Chinram hrinfa kan dihlak pumpak in siseh, chungkhar in siseh, Khrihfabu le khua in siseh Dothlennak rian ah kan sikhawhnak zawn cio in kan i tel dih hna lai … Kan dihlak te kan țanrual ahcun kan tei hrimhrim lai. “TEINAK CU BAWIPA TA A SI”. Credit: Rev. Tluang Hre\n← Breaking News; CHRO Zung – Hakha Branch Cu Ralhrang Nih Hriamnam Tling He An Kulh!\nMiphun Hmaisuang Ralkap CNA le Chinram Kilvengtu Ralhruang CDF fonh nih →


Pasaltha PDF Ralkapbawi Kawl Ralhrang Kutin A Nunnak Liam Ruangmang E - News and Media\nTuzing tuannawn te ah khan Sagaing ramthen, Monywa khuapi ah PDF chungtel pakhat cu kawl ralhrang nih an kahthah hnuah pistol meithal 2 an lak chih tiah khuami hna sinin thawngtheih asi. Tuzing tuannawn te ah khan Chenmyiah Watty sang/veng (ချမ်းမြဝတီရပ်ကွက်) uktu U Than Zaw Htun, Dalaan minthang cu PDF nih an kahthah i cu hnu tlawmpal ah Kawl ralhrang nih an dothlat ve than nih dalaan thawngthanh nak ruangah PDF chungtel pakhat cu kawl ralhrang nih an kahthah hi asi tiah khuami nih cun an chim hi asi.\nDalaan bawi, sanguk an kahthah ah hin PDF chungtel minung 3 an si i cycle 1 in an rak rat hi asi, cun kawl ralhrang nih cun an kah hna i pakhat cu a ttang ah voikhat le a ban ah an khen i a hmunah cun athi cawlh ko tiah an chim hi asi. Cun pistol 2 zong kawl ralhrang nih cun an tlaih chih hi asi tiah an chim. Hi kong he pehtlai in kawl ralhrang nih thawngthanh nak an hun tuah ve mi cu “tuzing suimilam 7: 30am ah khan Hero Group i PDF hruaitu Captain Lah Young (ဗိုလ်လရောင်) cu kan kah thah khawh. Cun atakpum chungah pistol 2 zong kan tlaih chih” tiah kawl ralhrang nih cun thawngthanh nak an tuah hi asi. Crd – LHTZ


Thlacamnak In Bawm Cio Rih Hna Usih Chin State, Minister Pau Lun Min Thang le Sagaing Chin Minister Lal Thawm An Buaipi Lio Hna – Chin World News Evening\nThlacamnak in bawm hna uh sih. Tamu lei in a rak tlung mi, Kan nau le Nagaland Bible sianginn kai hna cu, Tamu sizung ah an chiah hna i, Chin State, Minister Pau Lun Min Thang le Sagaing Chin Minister Lal Thawm nih thil si ning hman chim piak ding ah le buaibainak um lo dingah an ni zuam cuahmah lio pi asi caah thlacamnak in bawm hna uh sih.\nCovid-19 Lockdown ruangah Chin Bible Student India ram ah harnak a tong mi kan ram ah an tlunkhawhnak ding caah a kan Bawmtu Minister Pau Lun Min Thang cungah a hleice in lawmhnak tampi kan ngei. Mizoram in Rihkhuadar ah tluang tein a tlung kho minung 49 an si cang. Tamu lei in a tlung minung 6 konglam cu i zuam cuahmah lio pi asi. Caṭialtu: Peter Ngun Za Cung\nAn konglam tuan deuh ah kan ṭialmi rak rel chih:Covid-19 pulrai zawtnak ruangah ramkip i tlawnkainak ramri phihkhar dih a si. Cu lioah India ram ah sianginn a kaimi Lai pa 6 cu India in Myanmar ram ah a thli tein an luh caah an tlaih hna tiah thawng kan theih.\nIndia ram, Nagaland state i Phek Pfutsero khua ah a ummi Baptist Theological College ah bible sianginn a kaimi Lai pa 6 cu India ram in hruaitu nih theihpinak tel loin le phungninglo in ram ah an lut i Pur 12 ahkhan Tamu khuapi ah an tlaih hna.\nTlaihmi pawl cu Van Rin Lian kum 25 Thantlang, Thang Cin Mang kum 21 Hakha, Sai Cung Hum kum 28 Hakha peng, Hrang Man Rin kum 28 Hakha, Cung Cin Hum kum 28 Hakha le Van Bawi Kung kum 28 Hakha hna hi an si.\nIndia ram ah bible sianginn a kaimi sianghngakchia zeimawzat cu hruaitu hna theihpinak in tlunter dih an si hna. Tutan an tlaihmi hna hi nawlngeitu lei nih an tluntermi hna le hruaitu nih theihpinak in a tlungmi an si lo tiah Tamu penguk tu U Kyaw Win Oo nih a chim.\n“Taihmi minung 6 hna cu sizungah kan chiah hna. Covid-19 zawtnak an ngeih le ngeih lo a fian hnu ah upadi ningin biaceihpiak an si lai. Zawtnak an ngeih le ngeih lo theih lo an biaceihpiak hna usih law zawtnak an ngeih sual ahcun, thongtlami dang zawtnak an chawnh khawh hna lai ti kan phang. An zawtnak sining a fian hnu ah upadi ning tein dantak an si lai,” tiah Tamu penguk tu U Kyaw Win Oo nih a chim. Chirhchan: Tamnu News


Trump cu Thawhchuah a harh deuh caah Oxygen pek a si. – Thechinlungnews\nTrump cu Thawhchuah a harh deuh caah Oxygen pek a si.\nPresident Trump cu tuzarh nili ni ahkhan Walter Reed Hospital ah covid-19 hri an kai maw kai lo an check hna hnu ah President Trump le a umti mi a chungtual member 7 nih Covid-19 hrik an kai tiah fehter an si.\nPresident Trump cu sizung lei an kalpi hlan Friday ni ahkhan White House ah a um lio ah , a thawchuah a harh pah caah Oxygen pek a si, cu lio ah President Trump nih ka zual pah ti a theih caah Covid-19 in a rak thi mi a hawi pa Stan Chera bantuk in ka si sual hnga maw tiah a mah zohkhen tu pawl cu a tuletu in a hal lengmang hna.\nSaturday zing ahkhan Trump a zohkhentu sibawi the president’s medical team hna nih Trump cu Sizung lei ah chiah hnu ah a dirhmun a tha ngai cang Oxygen zong ka pe ti lo a thawhchuah zong a tha deuh cang tiah thawng an thanh. Fox News.\nBe the first to comment on "Trump cu Thawhchuah a harh deuh caah Oxygen pek a si."


Vice President Henry Van Thio hrimhrim nih kan thlauhpiak hna seh – Chin World News Evening\nOctober 28, 2019 October 28, 2019 Salai Van Chin News\nSHOPPING MALL vs MIPHUN: Halkha khuathar Ralhmung Certual-Cerhmun i Shopping Mall sak an timhmi kong Sipin chairman hlun Pu Thla Hre nih fiang ko in a ruahnak a chim ve i kai lawm ngai. Chim caan a si. Sak dih hnu i cu e kha e a ti te ding mi upa an tor rih lai nain a tawlrel tu upa pawl hmaikhah lo le party ṭanhnak lungthin ruang ah puan lu an i khuhter rih hna i si lai.\nHalkha khuathar sianginn le Ralhmung Cerhmun kam i Shopping Mall sak timhmi kong hi Khuathar khuabawi-upa pawl le Sipin cozah lutlai pawl khuakhannak men lawng in tuah ding a si lo. Kan miphun dihlak aw-an le duh ning zoh chih hrimhrim ding a herhmi a si. Shopping Mall hna hi cu cozah nih a buaipi tuk dingmi rian zong a si lo. Company le business owners Association tbt. nih an tuah dingmi thil a si. Cun, zatlang-public ram; sianginn le cozah ram hmun chung hrimhrim ah sak-tuah dingmi thil a si fawn lo.\nHalkha cu kan Chinram khualipi a si bantuk in Chin miphun dihlak kan i hrawm dingmi khualipi a si. Cucaah, atu hnu kum 100 tiang i Chinmi dihlak khua kan sak, kan tlonlen le kan cawlcanghnak ding hmun rem si ding in khuakhan cia a herh. Nawl kan ngeih lio a si ai pet ti in hmailei kan khualipi ṭhanchonak a dawntu ding thil hi kan tuahter hrimhrim hna ding a si lo.\nKhua leng deuh hmun kaumi ah zalong taktak in sak khawhnak hmun tu kan kawlpiak/tuaktanpiak ko hna seh. Kan upa Jesse pa ‘Vice President Henry Van Thio’ hrimhrim nih kan thlauhpiak hna seh law ti ka duh. An sak taktak sual ahcun, tuanbia chia ah a min hna an telh ve sual lai.\nShopping Mall sak hi kan doh hrimhrim lo. Kan i lawm tuk cio. A kan tawlrelpiaktu kan pale cung ah kan i lawm tuk. Upatnak kan pek hna. Nain, hmun dang tu ah kan sakpiak sawh hna seh ti kan duh deuh bia cio tu a si. Pumpak or party ṭanh-doh ruang ah pakhat hmanh a si lo ti zong kan theihpiak thiam hna seh. Kan khuapi zawn kan ruah tuk cio caah a si. khuapizawnruat. Credit: Vcu Khenglawt\nA tangah Pu Thla Hre nih fiang ngaiin a langhter mi zo chih: Vidio- Credit: The Chin Journal\nPu Ral Hmung Certual ah Shopping Mall Sak Ding Kong Pu Thla Hre Hmuhning\nPu Thla Hre: Pu Ral Hmung Certual ah Shopping Mall Sak Cu Ka Lungtling Lo▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬▬#Interviewed by #TheChinJournal"Sipin riantuan ning ah cun a um ciami, a lawngmi, minung tlonlennak ah a tthami cerhmun/pangpar dum tibantuk hrawh kha a phung a si loh…keimah pumpak hmuhning ah cun Ral Hmung certual remh i Shopping Mall sak ding ah cun ka lungtling lo…" – (Pu Thla Hre)\nPosted by The Chin Journal on Monday, 28 October 2019


Tutan Thangtlang No 3 Kuabawi Pu Tum Bik Cawlcanghmi Nih Mipi Thinlung A Sk Ko – Chin World News Evening\nTutan Thangtlang No 3 Kuabawi Pu Tum Bik Cawlcanghmi Nih Mipi Thinlung A Sk Ko\nFebruary 15, 2021 February 15, 2021 Salai Van Chin News\nTutan Thangtlang No 3 khuabawi Pu Tum Bik kong an chimmi cu mipi thinlung a suk hringhran ko. Laimi cungah mah bantuk ruahnak angeih hi cu apoi hringhran ko. Thantlang No 3 Khuabawi Pu Tum Bik hi naite kan naunu Malaysia ah a nunnak a liammi ruak an tlunpinak kongah a hmuhning le aruahning cu zapi nih kan theih dih cangmi asi caah tampi kan chim ti lai lo.\nKannau nu thihnak kongah Thantlang No 3 khuabawi Pu Tum Bik cu Laimi vawlei cung a ummi vialte nih kan theih dih cang mi asi. Tthenkhat nih cun fak ngaiin atthuami zong an um cang. Cun bochanmi pakhat le bang nih cun chai in cheih ding tiah arak ti cang. Hi konghe pehtlaiin tutan ah Thantlang No 3 khuabawi Pu Tum Bik thiltuah ning cu amak ngaingai khi asi.\nKawlralkap nih february nikhat in uknak an lak timi cu kan theih dih i, a tuhi Kawlralkap nih uknak an lakmi ramchung mipi hna nih biatak tein dohdalnak an tuahnak in ni 14 ahung si cang. Duhlohnak langhter ruangah a nunnak aliammi zong an um cang timi zong kan theih dih. Asinain kawlralkap uknak cu mipi nih adih dongh tiang kan doh lai tiah hmunkip in an chim cio.\nDuhlonak alanghtermi hna cu Kawlralkap nih a thlithup in an tleih hna lawng siloin duhlonak alanghtermi chungah hohdah nan hruaitu a si timi sungthoh an i thlah i, mipi an ngiat thlai hna. Kawlralkap nih misual thongtla pawl an thlah hna i, inn lo khangh le, mithah, ttihnung poison angeimi sii in mipi an fial hna tiah thawngpang aleng cang. Kawlralkap an thiltuah ning hi mipi an lunghringtuk cang.\nKawlralkap nih sungthoh an thlahnak konghi kanmah Thantlang Hakha ah biatak tein ralrinnak zong an tuah cang. Nan hruaitu hodah asi tiah pakhat hnu pakhat in biahalnak atuah hna ti asi. Hi kong zongah biatak tein iralrin ngaingai ahau cang. Acunglei konghe pehtlaiin tutan ah Thantlang No 3 khuabawi Pu Tum Bik thiltuahmi an phuan mi cu a tanglei bantuk in hin asi.\nThantlang No 3 khuabawi Pu Tum Bik nih palik sin ah mino tete konglam hna cu report apek hna tiah thawngpang theih asi. Cu lawng siloin amah bak nih a zulh mi hna zong an um tiah theih rih asi. Hi konghe pehtlaiin laimi biazai phan thiam kan ngeihmi minthang le tulio ramchung buainak kongah biatak tein a cawlcaangmi Nusung nih atimi cu Thantlang Oh Ka Tthah Tum Bik I Zoh tiah alanghter chih. Thantlang ah palik sinah mino tete report ape tu asi tiah thawng an kan thanh. Amah nih a zulhmi hna zong an hmuh tiah alanghter chih. Chirhchan: Nusung Htg-Nunu\nA poi taktak: UN nih hremnak nan kan pek zongah Ralkaap nih kan cohlang kho hrimhrim lai lo an ti ve cang\nBank Leiin Mipi Sin Theihternak Le Nawlnak


President Trump nih a chuahkehnak New York state cu Florida ah a chuahtak | THE CHIN EXPRESS\nTrump Tower (New York) le Florida um Trump inn Mar-a-Lago\nNew York state ah a chuakmi US President Donald Trump nih Nilini zaan ah, “New York state um ramkheltu pawl nih an ka nehsawh tuk ruangah New York state ka chuahtak lai…,” tiin Twitter ah thawng a thanh.\nBiaceihzung cazin kan zoh tikah a rak chuahtak taktak ko. Florida state i Palm Beach khua um a inn Mar-a-Lago Club hi zungzal a umnak inn asi cang tiin Palm Beach County Circuit Biaceihzung cazin ah kan hmuh, tiah US tadinca Fox59 nih a thanh.\nZungzal a umnak inn address cu September thla dongh lai ahkhan biaceihzung ah atu bantukin a thlen hi si. A nupi Melania Trump nih October thla ah a thlen colh ve, tiah Fox59 nih ati.\n“1600 Pennsylvania Avenue um White House hi ka hung uar ngai, i tu hnu kum 5 chung cu America Kan Liannganter Ṭhan rih lai caah kahin ka um rih ko men lai, nain kan chungkhar ning Palm Beach, Florida ah zungzal in kan um thai cang lai,” tiah Trump nih a Twitter ah a ṭial.\nFlorida state i Palm Beach khua um Trump inn Mar-a-Lago\n“New York le New York um mipi hi ka sunhsak tukmi nan si, i hmailei zongah kan sunhsak peng ko hna lai, nain vanchiat ah, kum fatin New York khuapi, sang le state ngunkhuai (tax) tangka million tampi ka pek peng buin, khuapi le state ramkheltu pawl nih ṭha lo tukin an ka tuah.\n“Cheukhat lebang cu keimah nak in an neek deuh hna. New York chuahtak hi ka duh ve hrim lo, nain a donghnak ahcun chuahtak hi kan dihlak caah a ṭhabik si ko lai. President dirhmun in, New York le uar um tukmi New York mipi cu ka bawmh peng ko hna lai. Ka thinlung ah a taang peng ko lai,” tiah Trump nih ati.\nBiaceihzung catlap ahcun, Trump cu hmasa ah New York City i Manhattan um a inn Trump Tower ah zungzal in a ummi si. Adang a umnak hna cu White House le New Jersey state i Bedminster khua um Trump National Golf Club an si, tiah an ṭial.\nTrump cu President a ṭuan hnu ah amah ngeihmi kohti kun ah ni 239 a ummi telh in a innlo pawl ah ni 307 a um cang, tiah CNN nih a ṭial.\nNew York state cozah hruaitu Gov. Andrew Cuomo cu Trump a ṭhialmi kongah a ngaihchia naisai lo.\n“Maw vanṭhat. Donald Trump nih New York state ah ngunkhuai (tax) zong a pe bal hlei lo. Florida, rak i lak ulaw,” tiah zei rello takin ati men.\nTrump le a chungkhar\nPresident Trump aa ṭhialmi kong cu The New York Times tadinca nih a phuan hmasa cem.\nPresident Trump he aa naihniam ngaimi pakhat nih, “Trump aa ṭhialnak aruang cu tax (nungkhuai) hrial a duh caah si. Florida state ahcun income tax pek a um lo cu awh,” tiah The New York Times sinah a chim.\n“Cun, Manhattan pengkulh cozah sihni nih tax return kongah taza a cuaimi hrim kha Trump a thinhung tuk,” tiah a chimchih. Sinain, tazacuai a tonmi cu aa ṭhial thawngin zeihmanh aa dang hlei lai lo, tiah zumh asi.\nTaza an cuaimi cu atutiang ahcun Trump duhning in a kal kho lo. Hmai kum ah President Thimnak (Presidential Election) tuah ding asi fawn tikah Trump caah apoi ngai.\nTrump case kong cu New York grand jury ah ap ding asi i Trump nih a kham len nain October thla thok ah biaceihtu nih ‘ap ding’ in bia a khiah ṭhiam. Trump a sihni nih ap lo dingin a nawl colh ve.\nNawlnak biaceihzung (appeals court) nih a kong ceih rih lo dingin nawl a chuah colh, nain Trump nih a case hi New York grand jury ah ap lo dingin a kham kho lai ti kan zum lo, ati.


KIA Le Kawl Ralhrang Hna An I Kah Than Hoi Cang - News and Media\nKIA Le Kawl Ralhrang Hna An I Kah Than Hoi Cang\nJuly 15, 2021 admin MYANMAR 0\nKIA le kawl ralhrang hna an i kah than hoi cang. The Kachin Independence Army (KIA) Kawl ralhrang Hpakant Township in Kachin State pawng ah fak tak in an kah doh hna tiah KIA spokesman Colonel Naw Bu nih a chim. KIA hi ralhrang nih nawlngeihnak a lak hnu khan cun ralhrang he pehzulh in nihin tiang.\nAn i kah doh peng. Naite ah khan Goloyang village ah an i kah hna. Colonel Naw Bu nih a can ah an meithal puaknak a dai. KIA le ralhrang an i kahnak ah hin an kaphnih in an thimi le hliamhma a tuarmi minung thei a si rih lo. Asinain khua mi a cheukhat hna cu hliam hma an tuar hna. Tam deuh cu khau an chuahtak.\nIn rallak ah an zaam hna. Sai Fara and Khum Sai Zup villages ah Nang Ya village in a ummi ralkap hna le KIA an i kah caah khuami minung 6 an hliam hma tiah khua mi nih an chim. Khum Sai Zup village a um mi pakhat nih ralkap nih helicopter an hman caah Sai Fara village in the Kachin Baptist Church ah.\nKan um tiah a chim. Colonel Naw Bu nih khua mi tampi an zaam hna tiah a chim. July 12 ah khan the KIA nih Yuma Village, Hpakant Township i police mawtor minung 10 a phorhmi cu bomb a puak. Kachin State in nihin an i kah dohnak kong hi ralkap nih zeihmanh an chim rih lo. A dang relchap – Theih cia bantukin.\nKawlram ah covid zawtnak a karh caah Mizoram lei luh khawh a si ti lo caah atu an sak lio mi hi Tio tiva kam Mizoram chung a um lo mi hna umnak caah ti mi a si. Farkawn ah sak lio mi relief camp hi minung 70 in 80 tiang um khawhnak dingah timh a si.\nPDF Pakhat Ralhrang Nih Meithal In An Kah That\nSAC Nih Report A Chuahmi Hi A Dang Hoi


Hsinhsiang — Hsin•hsiang Chin. [[t]ˈʃɪnˈʃyɑŋ[/t]] n. geg Xinxiang … From formal English to slang\nXiangshan County, Guangdong — Hsiang shan County (Chinese: 香山縣, Wade Giles: Hsiang shan Hsien, Pinyin: Xiāngshān Xiàn; literally Fragrant Mountain ; also spelt Siang shan) was a county in southern China. Since 1912, it was a county in Kwangtung Province, in the Republic of… … Wikipedia


Trump Tanh Tu Pawl Cu Kan Lo Bak Ko Hih – The Chinlung Post\nNovember 4, 2020 admin Knowledge 0\nUpdate:4 Novembar 2020,A Tu India Caan In Zan Suimilam 9:26 pm AN Dirhmun: Wisconsin &/Michigan ah Biden nih a tei i, Georgia, Nevada, North Carolina, Pennsylvania ah Trump nih a tei ve. AN ithlautuk lemloh hi Wisconsin – Reporting 95%, Biden 49.57%, Trump 48.94%. Michigan – Reporting 95%, Biden 49.39%, Trump 49.08%. Georgia – Reporting 94%, Trump 50.48% Biden 48.30%. Nevada – Reporting 67% Trump 49.23% Biden 48.59%.\nNorth Carolina – Reporting 94% Trump 50.09%, Biden 48.69%. Pennsylvania – Reporting 64%, Trump 54.48%, Biden 44.35%. An lim dengmang cang,Thlacamnak he hngak cio ko hna usih. Tunaite ah Donald Trump cu cabia attial tawnnak Twitter nih dan an tat ruangmang ko cang. Theihcio bangin US president thimnak cu alinsa taktak khi asi ko. Tutan thimnak hi tthenkhat nih cun buainak tiang zong a chuak kho mi asi tiah an zumh.\nThawngpang tthenkhat alengmi ahcun meithal he khuachungah a vak mi minung tampi an um cang ti asi.US President thimnak ah atutiang dirhmun ah cun Donald Trump cu Joe Biden nih a vun tei ngaingai. Afawinak in chim ahcun Donald Trump caah ruahchannak lam hi atlawm ngaingai cang. Culawng siloin atuhi Donald Trump a dirkamhtu le Joe Biden a dirkamhtu hna karlak ah pakhat le pakhat i el hnialnak tete zong aum ngaingai cang ti asi.\nUS ARAWK DIH LAI, TUTAN THIMNAK IN, CHIN NU NIH LANGH NAK A HMUH


Apply For Payday Loan Online in Laurel, 59044, Montana\nLaurel Apply For Payday Loan Online in 59044, Montana\n59044, Laurel in Montana Laurel Apply For Payday Loan Online\nDepending on what the loan is for you can click through and complete an application, apply for payday loan online in Laurel.\nInterest rates typically lower than payday and guarantor loans, and bad credit cards, apply for payday loan online in 59044.\n59808, 59105, 59715, 59804, 59501, 59102, 59404, 59808, 59105, 59701, 59601, 59601, 59804, 59405, 59105, 59715, 59102, 59804


Taliban acoyah thar ah hruaitu hna ah buainak faktuk in achuak, Panshjir valley ah NRF bawmtu hna pakul an thah hna Etc, – Kawltu Team\nTaliban acoyah thar ah hruaitu hna ah buainak faktuk in achuak, Panshjir valley ah NRF bawmtu hna pakul an thah hna Etc,\nSeptember 16, 2021 Pu Tawn Mang\nAn buai bak ko, Taliban Afghan acoyah thar dirnak ah an hruaitu hna ruahnak akhat lo ngai ngai hna, nain mah kong hi anlanghter duh lo khi asi, Taliban group’s co-founder Baradar presidential palace ah anlut hna anti, Kandahar ah azam tiah theih asi nain an thah tiah an timi hi fianter nak a um lo khi asi, Khalil ur-Rahman Haqqani – the minister for refugees he bia ahmuh lo ngai ruang ah asi, Baradar ruah ning ah cun Diplomacy an kalpi ding asi lio ah, Haqqani group belte cu Panshjir Valley ah idoh an duh, mah ruang ah cun atu ah an buai ngai ko tiah thei asi, Baradar hi a thi maw a dam? Taliban group’s supreme leader Mawlawi Hibatullah Akhundzada he Afganistan caah ruahnak an ngei taktak maw?\nPress mi an thuat hawi, Nizan ah khan Kandahar lei ah Millat Zagh Radio reporter nih mipi chung in lung awi lonak Nu hna cu, interview lio ah Taliban hna nih anrak thuat, Kandahar’s Firqa district ah hin mipi hna in le lo anrak ngeih mi hna cu, Governor thar umnak caah an duh ruang ah, mipi hna hi an dawi hna, mipi lungawi lohnak an langhter mi cu Radio reporter lei nih hin interview hnu ah buainak hi azual chinchin khi asi.\nChungkhar 300 hna an dawi, acung ah tial cang bantuk khin, Kandahar’s Firqa district ah chungkhar 300 hna cu ni 3 chung ah an umnak in le lo chuahtak ding in can pek asi, Minung 300 um nak hi Taliban acoyah hruaitu hna umnak ding ah hman asi lai, Panjshir Valley lei ah Afghan security forces le retired army generals chung hna umnak zong hramhram in an thawl hna tiah theih asi.\nPanshjir Valley ah Taliban hna National Resistance Forces bawmtu ah an puh mi 20 hna hriamnam zong ngei lo mi cu an thah dih hna, Human rights group nih cunAfganistan hmun dang dang ah execution report an hmuh hna, Mi 1 lam kal lio zong an kah bak ko mi an hmuh pin ah video footage an pek fawn, Panjshir Valley execution hi a fiang ngai ngai ko.\n← Kan unau Mizoram nih Myanmar Chin/Mizo tuarnak theih in Tuzan ah Zofate Gospel Charity For Myanmar cu tuah asi,\nNancy Pelosi nih zei dah a chim Donald Trum kong ah Nungak tawka lian mi long an duh tiah ati? →


CDF-Mindat Nih Khuapi Chungah Le Ralbawi Ara Mi An Kah, Ralhrang Thi Mi An Um - TIMES OF CHIN NEWS\nCDF-Mindat Nih Khuapi Chungah Le Ralbawi Ara Mi An Kah, Ralhrang Thi Mi An Um\nCDF-Mindat nih Mindat khuapi luhnak hngaktu SAC ralkap pawl an va kah hna i ralbawi a ra mi zong an rak kah hna caa minung 3 an thi tiah CDF-Mindat nih thawng an thanh. Tuzing sml 7:00am ah Mindat khuapi luhnak gate hngaktu SAC ralkap hna cu CDF-Mindat nih an va kah hna. SAC ralkap lei a thi mi an um kho tiah an langhter.\nCu thawngpang theih in ralbawi ding in a ra mi SAC ralkap hna cu Lah Wah Kah zung kam ah an rak kah ve hna caah SAC ralkap minung 3 an thi i, minung 5 hliam an tuar tiah thawng an thanh.\nThawngpangdang…… Karenni ram Hpruso peng in Demoso le Loikaw lei ah ralkap i thleng ding in a kal mi SAC ralkap hna cu Karenni ram mizapi ralkap fonh nih an rak kah hna i hriamnam ceilak te an chuh khawh hna.\nTu thla Pur 9 – 12 tiang ah kahdohnak a chuak i, nizaan tihni Pur 12 ni kahdohnak ahcun SAC ralkap minung 10 nak tlawm lo an thi tiah KNDF nih an langhter. Cu kahdohnak ah SAC ralkap kut in an chuh khawh mi hriamnam cu tuni Pur 14 ah KNDF nih an langhter. Hi kahdohnak hi KA, KNDF, Loikaw PDF le DMO PDF fonh nih an tuah mi a si. Crd: SM


A Tling Cangmi Baibal Chimchungbia Hna & Tuchan Ah A Tlingmi Chimchungbia\nA hmasa capar ah langhtermi Croesus cu Delphi khuachia chimchungbia ruangah Persia siangpahrang kha a doh i a sung. Baibal ah Persia siangpahrang kong he aa tlaiin chimchungbia aa tel i mah cu a dikthliar in a tling.\nPersia siangpahrang a chuah hlan, kum 200 hrawngah Hebru mi profet Isaiah nih Babilon khua cu Sairas nih zeitindah a tei lai ti kha min bunh in a langhter.\nIsaiah 44:24, 27, 28: “Keimah cu zeizong vialte a sertu BAWIPA ka si. . . . Rili cu ka nawl in ka carter. Sairas cu ka thawh i, ‘Keimah aiawh in uktu a si ding cu nangmah na si; tuah seh ti kaan duhmi kha na tuah lai: Jerusalem cu sa ṭhan u tiah nawl na pek hna lai i Biakinn cu a hram ser u, tiah na ti hna lai,’ ka ti.”\nGreek tuanbialei mifim Herodotus nih Babilon khuachung ah a luangmi Eufrates Tiva kha Sairas ralkap nih hmundang leiah an luanter tiah a ti. Cutin an tuah caah Sairas ralkap pawl cu tiva kha tan in khuachung ah an lut kho. Khua an lak hnuah Sairas nih Babilon sal in tlaihmi Judah mi pawl kha a luatter hna i a luancia kum 70 lioah an rak hrawhmi Jerusalem khua ah kir in sak ṭhan awkah nawl a pek hna.\nIsaiah 45:1: “Sairas cu BAWIPA nih a thimmi siangpahrang a si! BAWIPA nih amah cu miphun tampi kha tei awkah a fial; siangpahrang kha an lianhngannak phawih awkah a thlah: BAWIPA nih khuakulhnak hau kutka hna kha a hunpiak lai.”\nDaithlang ngaiin aa awngmi khuakulhnak hau kutka in Persia ralkap pawl cu khuachung ah an lut. Sairas khuakhannak kha Babilon mi nih rak hngal hna sehlaw hau kutka vialte kha an rak khar ko lai. Asinain khuapi cu runvennak a um lo.\nMah cu a tling cangmi Baibal chimchungbia hna lakah pakhat a si. * Minung nih hmailei kong an chimchungmi hna cu a hmaan lomi pathian sinin a rami a si tawn. Asinain Baibal chimchungbia hna cu hitin a chimmi Pathian sinin a rami a si: “A hramthawk tein a phichuak zeidah a si te lai ti kha ka rak chim; thil um ding kha a um hlanpi in ka rak chim.”—Isaiah 46:10.\nJehovah tiah min a ngeimi a hmaanmi Pathian lawnglawng nih cutin a chim khawh. Pathian min cu “A Hung Si” timi sullam a ngei. Mah min nih hmailei kong kha Pathian nih a hngalh khawh i a duhnak ningin a hung siter khawh ti a langhter. A biakam vialte a tlinter khawh ti zong a kan zumhter.\nTuchan ah a Tlingmi Chimchungbia hna\nAtu kan chan he aa tlaiin Baibal chimchungbia hna kha hngalh na duh maw? A luancia 2,000 hrawngah Baibal nih “ni hmanung bik” caan cu “harnak caan” a si lai tiah a chimchung. Zei ni hmanung bik dah a si? Mah cu minung le vawlei donghnak kha a si lo. Kum thong tampi chung mi nih an tonmi huatnak, namnehnak le sifah harnak hna i a donghnak kha a si. “Ni hmanung bik” a si a langhtermi chimchungbia cheukhat kha zohhmanh hna u sih.\n2 Timote 3:1-5: “Ni hmanung bik kha an phak tikah . . . , mi cu anmah zawn lawng aa ruatmi, a hak a kaumi, aa porhlawmi le lung a puammi an si lai; an nu le an pa kha an zomhtaih hna lai i an nawl an ngai duh hna lai lo; lawmh a hngal lomi le biaknak zeihmanh i a rel lomi an si lai; zaangfahnak an ngei lai lo, mi zawnruahnak an ngei lai lo, mi thangchiat duhmi an si lai, ruru-hranghrang in khua a sami an si lai i ṭih a nungmi an si lai; ṭhatnak kha an huat lai; hawi rawi a hmangmi an si lai, duhpaoh khuasa an si lai i porhlawtnak in an khat lai; Pathian nakin nuamhnak kha an duh deuh lai; kan biaknak phung hi a lenglei in an i tlaih, sihmanhsehlaw a chung i a ummi ṭhawnnak taktak kha cu an duh lai lo.”\nTuchan ah cu bantuk ziaza a ngeimi an tam chin lengmang ti kha na hna a tla ko lo maw? Kan pawngkammi hna cu mah zawn lawng aa ruatmi, a hak a kaumi le aa porhlawmi an si ti kha na hmu ko lo maw? Ruru hranghrang in khua a sa i midang duhnak a zul duh lomi an si kha na hmu ko lo maw? Nulepa nawl a ngai lomi, Pathian nakin nuamhnak a duh deuhmi an tam chin lengmangmi kha na hmuh ko lai. Thil sining cu nikhat hnu nikhat a chia chin lengmang.\nMatthai 24:6, 7: “Lam nai i an i tuknak thawng le lam hla i an i tuknak thawngpang kha nan theih lai; . . . ramkhat le ramkhat an i do lai, pengkhat le pengkhat an i tu lai.”\n1914 thawkin raltuknak le hriamtlai phu pawl ruangah a thimi hi nuai 100 leng an si tiah an ti. Mah cu ram tampi i milu nakin a tam deuh. Mah ruangah a ngaih a chiami, a ai-hrammi le sifah harnak a tongmi pawl kha na mitthlam ah cuanter hna hmanh. Mi nih an palhnak in fimnak i lak in raldohnak kha an donghter cang maw?\nMatthai 24:7: “A kenkip ah mangṭam . . . a tlung lai.”\nVawlei Rawl Tlaitu bu nih hitin an ti: “Vawlei ah mikip caah rawl a za in a um ko nain nuai 815 (minung pakua ah pakhat) cu rawl loin an it. Minung pathum ah pakhat cu vitamin chambau ruangah a chuakmi fahnak hna kha an ing. Kum fatin ngakchia nuai thum hrawng cu mangṭam ruangah an thi tiah an ti.\nLuka 21:11: “Hmunkip ah ṭih a nungmi lihnin . . . a tlung lai.”\nKum fatin voi 50,000 hrawng li aa hnin. Voi 100 hrawng nih inn lo a hrawh dih i kum fatin a tha a ṭhawng tukmi li voikhat aa hnin tawn. 1975 in 2000 karlak ah lihnin ruangah minung 471,000 an thi tiah an ti.\nMatthai 24:14: “Miphun vialte hna ca i tehte si awkah Vancung Pennak kong Thawngṭha hi khuazakip ah chim a si lai, cun cu hnu lawngah cun donghnak cu a si lai!”\nJehovah Tehte nuai riat leng nih Pathian Pennak kong thawngṭha kha vawleicung pumpi i ram 240 hrawngah an chim. Khuapi, khuate, a kikiang ah a ummi le tlangcung tiangah thawngṭha an thanh. Pathian a lung a tlin tiang thawngṭha an chim dih hnuah “donghnak cu a si lai” tiah chimchung a si. Mah cu zei sullam dah a si? Minung uknak cu a dong lai i Pathian Pennak nih uk hram a thawk cang lai tinak a si. Pathian Pennak ah zei biakam pawl dah a tling lai? A hnulei capar kha rel chap.\n^ cat. 8 “Chimchungbia a Hmaan ti a Langhtermi Awthawng Lo Tehte” timi capar ah zoh.\nBaibal chimchungbia bantukin donghnak caan a rat laite ah kan nung ti kha zei bantuk thil sining le lungput nih dah an langhter ti kha hlathlai.


Chin ramkulh kahdohnak ah an hawilei bawmh dingin a kaimi ralhrang hna cu a thimi le hliam tuarmi an tam caah Kalay ah an kir than – Onlinenungak\nAn Hawile Bawmh Dingah A Ra Mi Ralhrang 10 An Thi, Hliamtuar An Tam..\nChin rakulh Falam peng kahdohnak ah ralhrang lei a thimi an karh chin lengmang. Cu ruangah Kalaymyo lei in bawmtu ding ralhrang zeimawzat hna cu mawṭaw ngan pathum le Sniper meithal aa telmi mawṭaw hme pahnih an rak kai chap.\nJan 17, Falam peng Lungbang khua kahdohnak zongah CNDF nih ralhrang 6 an thah hna tiah theih a si. Jan 14 kahdohnak zongah CNA,CDM Siyin, PDF Zoland, Zongam Army, CDF KKG-2 ralkap hna cu ralhrang nih raldohnak vanlawng in a kah hna tiah theih theih a si. Ref: Civic Defence Militia (CDM) – Siyin crd the chin post.\nrelchap.thawngdang…KNU Brigade 5 hmunhma, Mutraw (Phapon) pengkomh, Mepali khua um BGF sakhan cu KNLA Brigade 5, Battalion 102 phu hna nih January 16 ni ah an kah hna i an sakhan cu an duah piak hna tiah theih a si.\nCu sakhan cu BGF Battalion 1014 sakhan pakhat a si i an kah hnu ah mei duah in an hrawh piak an si tiah KNLA Brigade 5 sin in theih a si. Cu kahdohnak ah KNLA lei in 2 hliam an tuar i BGF a thi mi le a hliam mi cazin cu fiang in kan thei kho rih lo tiah an chim. Khit Thit Media, the chin post


A Nu Le A Pa Nih An Thihtak Hnu I A Thilton Mi Cu Ngeihchia Tuk A Si E – Onlinenungak\nA Nu Le A Pa Nih An Thihtak Hnu I A Thilton Mi Cu Ngeihchia Tuk A Si E\nZawt rai faktuk mi nih hin cun chunglhar nule fa zonh faktuk in a then ko hna e. a poi hrunghran ko mu.Texas ah a um mi pa hngakchia kum 4 minung cu a nule apa nih covid 19 zawtnak ruang ah an thihtak i a ciza lo na bu in ngaktak ah ai chuah.\nRaiden Gonzalez hi a hmasat ah cun a nulepa he chungkhar nuam tuk in a um mi an si i, Sinain Covid19 zawtnak ruang ah a nu le a pa Adan, 33, le Mariah Gonzales, 29 nih an thihtak hnu ah cun an chungkhar cu an i thekdarh dih ti a si.\nA pa Adan hi June thla 3 ah khan Coronavirus ruang ah Sizung ah admit a si i, zarhli a liam hnu liam hnu June 26 khan a thi. Adan hi tlangrai a um bak khan a phak colh mi a si. A nupi Mariah Gonzales hi cu zawtnak nih hin khawiika lei in dah a phak timi hi theihkhawh a ai loh. A pasal a thih hnu ah ni 100 chhung hrawng a dam lo i October 5 ah khan a thi ve.\nNgaktah a si mi hngakchia zangfak tuk a si mi Raiden hi San Antonio a pi (a nu hringtu nu) sin ah tuah cun a um i, a pi Rozie Salinas nih cun Raiden hi kum 4 long a si rih i, a nu a nun lio ah hin ai kom tuk mi le ai daw tuk mi an rak si i a nu hi a ngai tuk tawn tiah a pi nih cun a chim i, zingka a thawhka teah hin kanu kan ngai tuk ka sin ah rak kir than ko law tiah a tap zungzal tawn tiah a chim chih rih.\nRaiden hi thlathar ah hin kum 5 a tling cang lai i, a nu le pa cung i a tlung mi thil taktak a theih tik le bang ah cun zeitluk in dek a ruar te hnga mu. A mah caah hin tanpi nak ding caah tiin GoFundMe Account siam piak a si.


Myanmar nu nih Singapore a boss nu anu a thah - thah ve dingin taza an cuai | The Chin Express\nMyanmar nu nih Singapore a boss nu anu a thah – thah ve dingin taza an cuai\nSingapore ram ah sinum a ṭuanmi Zin Mar Nwe nih a boss nu anu kum 70 cu namte in a sawh thah, tiin November 9 le 10 ahkhan Singapore High Court ah taza an cuai.\nA thah hi 2018 June thla ahkhan asi cang nain nizaan tihni November 9 ahkhan Singapore High Court ah taza an cuai caah Singapore media pawl nih a thar in an ṭial ṭhan hi si.\nA thah lio ahhin Zin Maw Nwe cu kum 23 hrawng asi lai tiah an rak zumh. Nain, Tan Tock Seng Hospital ah a ruhkhua an check i kum 17 ruhkhua lawng asi. Singapore ram ah sinum ṭuan dingin a kum tlin lo caah puaisa nih lih in kum 23 in hmatpungṭin an rak tuahpiak mi asi.\nZin Mar Nwe cu Singapore Lainawn Upadi Dal 300(c) in taza an cuai. Thah (thih dan pek) khawhnak upadi asi. A vanṭhat ahcun thah loin nun chung (thih hlan lo) thongthlak tu aa huah kho men.\nZin Mar Nwe cu 2018 in atutiang hi Singapore cozah nih thong a thlak peng. Nizaan tihni cu thonginn thilraang he biaceihzung ah an rat pi.\n“Namte in voi tampi ka sawh i a thi, tiin palik sinah a thahmi aa phuan cang,” tiah tazacuaitu cozah sihni pawl nih biaceihzung ah an chim.\nTarnu nih aa ka velh lengmang\nZin Mar Nwe cu 2018 May thla in hi hna chungkhar sinah sinum a ṭuan. A boss nu hi a vapa le kum 13 leng asi cangmi fanu 2 he khuasami asi.\nZin Mar Nwe cu hi hna chungkhar sinah inn rian, thilsuk le rawl chuan a ṭuan.\nZingka 5:30am in rianṭuan aa thok i 11pm tiang. Myanmar um a chungkhar zong phone chawnhnak nawl an pek i thla 1 ah lahkhah S$450 an pek. Tlawmpal cu sinum puaisa nih a leiba an tlaih. Mah tiang hi cu zeihmanh piahtana a um lo.\nMay 26 ah a boss nu anu cu India ram in a hung phan. Thla 1 hrawng caam aa tim.\n“Mah tarnu nih hin chungkhar minung dang hmuh lo kar ah aa ka tukvelh lengmang,” tiah Zin Mar Nwe nih a chim.\n“Rian aa ka fial peng. Ukang a sami in aa ka khangh. Rawlchuannak thilri in ka lu, pum le kut ah aa ka tuk. A ketin ka tan lio ah ka ṭang ah aa ka chuih,” ati.\nSinain, Zin Mar Nwe a takpum cu sibawi nih an check i ukang sami in duahnak le tuknak, tbk hma pakhat hmanh an hmu lo.\nNamte in voi 26 a sawh\nA thah ni ahhin Zin Maw Nwe le tarnu cu inn ah anmah lawngin an um. Adang cu 11:30am ah leng an chuak dih cang.\n“12:15pm hrawngah tarnu nih a hung ka rat hnawh i ‘thaizing cu puaisa sinah kan khirh lai’ tiin aa ka hro,” tiah Zin Mar Nwe nih a chim.\nThil sining a hlat tu palik nih, “Mah ruang cun Zin Mar Nwe cu a thinhung i a orhlei kut in namte aa lak i tarnu a cawl ti lo tiang a sawh peng. Tarnu nih a nam len nain a nam kho,” tiah an chim.\n“Namte ka tlaih i ka sawh lio ahhin ka lungfim lo tiin Zin Mar Nwe bia kan hal lio ah a kan chimh,” ati. Zin Mar Nwe nih tarnu a sawh lio ahhin tarnu cu mileng khan ah a zau i TV a zoh lio asi.\nTarnu pum ah namte sawhnak hma 26 a um.\nMah hnu ah, Zin Mar Nwe nih a thil lak i zaam dingin master khaan thil vialte a leh dih i bizu tawh zong a hrawh nain a passport a hmu lo.\nMah hnu ah namte cu coka ah a ṭawl i a chiah. A thil aa thlen i tangka tlawmpal le tlanglawng citnak card aa put i inn cu a zaamtak.\nInn pawngah ummi a puaisa sinah a kal i passport a hal hna. Nain puaisa pawl nih a boss chawnh an timh caah a chuak ṭhan. Mah hnu ah bus le tlanglawng in hmun tampi ah a kal. Bukit Merah Central Hawker Centre zong a va phan i cuka ah rawl a ei.\nZaanlei 5:30pm hrawngah taxi in puaisa zung ah a kir ṭhan. Puaisa zung rianṭuan pawl nih palik an chawnh i an tlaih.\nTaxi chungah S$114 a ummi tangka bawm a kal tak. A mongtu nih a va pek nain ‘keimah ta asi lo’ ati.\nSibawi nih bag le tangka ah aa nehmi thi an check i Zin Mar Nwe thi asi.\n2018 thokka le tukum thokka zongah Institute of Mental Health sibawi Dr Alias Ligo nih a check i ‘a thluak hman lomi si lo, punghman minung asi ko’ ati.\nNain, ni kum i private sibawi Dr. Tommy Tan nih a check lio ahcun ‘lungretheih le lungrawhnak ruangah a thluak hman lo’ a rak ti.\n‘Tarnu a rak thah lio zong ahhin a thluak hman lo’ ati.\nA thluak hman tak lo ahcun biaceihzung nih dantatnak neem deuh a pek te khawh men.\nNain, tazacuaitu cozah sihni pawl nih, “Dr Tan nih a chimmi pawl hi Zin Maw Nwe nih a chimmi aa charhchan chommi lawng asi. Mah ni i Zin Mar Nwe a um tu ning puaisa zung nih an chimmi he zong aa kalh,” an ti.\nHmasa thawngpangKalay: Bethany Sizung ah oxygen dur a puak i Rev. Dr. Lalduhawma le a nupi an nunnak liam\nHnu thawngpangCDF-Matupi nih Kawl Ralkap 6 an thah hna, anmah lei 1 hliam tong ve


Trump Caah Van A Awng Cang Lai – The Chinlung Post\nTrump Caah Van Aiawng Cang lai.Pakhatnak ah Trump dirkamtu caah cun kan nihlawng a chuak ko cang an tuhmi thei cu zunawk a hmin cang kan ti khawh.\nMichigan ah cun vote an relthanmi ah adik lomi , tamtuk an hmuh cang I Trump nih tamtuk in a teithan kho, Wisconsin zong Dominion seh cu zohthan a si ruangah, a dik lomi tamtuk an hmuh cang caah state 6 cu a dihlak zohthan a ai cang lai. 2020 Census kha zohchih a si cang lai.\n2020 milu relnak an rak kan tuahtermi kha a fiannak caah.Kha News hi rakrel cio tuah u. Democratic le tangpawl nih nan tialmi hi lih longte, phuacawpmi nan ti ti fawn. Joe Biden te caah cun ruahchannak lam a um ti.lo man tikhawh.\nAn tuh bantuk an vun taktak cang lai. Democratic caah an hmailei lam mim a cim canglai. Georgia cu tha taktak in zoh a sirhan cang lai. Mining pa zeizat dah dinhter an ai rak zoh chih.\nTrump caah cu van a dirthan cang lai.\nKa hawi le katheihmi thawngpang rang taktak in Democratic party nakin a let rangin kan thanh lengmang hna lai. Ithimnak a dih hlan cu.Joe Biden Caah Ruahchannak A UmtiloKan chunmang cu nikhat hnu nikhat kan neih chinchin . Trump dirkamhtu nih ca kan tial i, news kan postah hin D a tanhmi caah cun zohnuamlo le theih rel nuamlo ah an cang thio.\nKan tialmi dihlak hi kanmah tawmchawmmi a si lo. USA ah news tialtu chimtu hi an tampi tihi kan theihawk ah atha. CNN le Fox tibantuk news a ngandeuh pawl hi lih in Joe Biden a tanhmi tak cu an si hna.\nThawngpang tawi ka vun tial than lai.Gen. Flynn Calls Trump to Declare MARTIAL LAW to Overturn Election! tiah ati . TheFinanceHubHihi Democratic party caah cun theih a nuam lobikmi a si lai ka zumh. An thinlung hi khawihdih a timh hnalai ka ruah fawn.\nCu lawng si loin Trump Fcaebook le Twitter ah an tialmi hi a tamtuk cang.Na kutchungah caan tawite long a um cangmi kha hmang cang ko💪, an ti hi a tlawmte hrimhrim ti lo. Cu lioah atu cu Joe Biden fapa cu a sining hlathlai than dingin an ti fawn rih.\nNihin katialmi chungah , China , Rusia le Iran nih tutan election cu an itel ve ti a si rih fawn. January thlaah thawng zapi sinah kan thanh te lai rih.Democratic caah cun an hnuhmai ivenawk thatdawh in aum ti lo.\nTheitawk tete kanlakmi cungah a duhmi nih relve te u.\nTheFinanceHub, NTD, Righside , ONA sinah lakmi an si.Ka catialmi lak na duhah cun ka halta te cafang ka remh lengmang caah, catlang ka remh than tawn palhnak. Remhthan ding in ka tarmi mi zapi sinah na tar sual a si ah cun atha lo.


Melbourne Sehzung Meikang Phalh Khawh A Si Cang | Faiceu News\nInnpiRamdang ThawngpangMelbourne Sehzung Meikang Phalh Khawh A Si Cang\nAugust 30, 2018 Salai Robert Ngun Sang Ramdang Thawngpang 0\nMeithattu pawl theihter an si hnu suimilam 17 leng hnuah dat sivai ruangah a kaangmi steel tharchuahnak sehzung (company) meikang cu thah/phalh khawh a si cang tiah thanh a si.\nAtu ahcun West Footscray i sehzung mei-alh cu phalh khawh dih a si ko nain meithattu pawl hi ni hnih/khat cu a hmun ah an um rih a hau men lai ti a si.\n“Mei cu phalh a si cang ko. Hi kiangkap ahcun caan zeimawzat cu meikhu a zaam rih lai kan zumh, meithattu pawl zong a hmun ah umter an si ko lai”, tiah tu zaan sml 10 hnuah Melbourne Meithat Zung in riantuantu zungbawi nih a chim.\n“Pawngkam le sang/tlang kip ah ralrin peknak le thawngthanhnak zong tuah a si, thawngpang thanh than lengmang zong kan i zuam lai”, tiah Meithat zungbawi nih cun a chim.\nAltona, Brooklyn, Footscray, Kingsville, Newport, Port Melbourne, Spotswood, Sunshine, Williamstown le Yarraville telh in sang 21 ah hi meikang kong he pehtlai in felfai ten thawngthanh dih a si.\nMeithat riantuantu zung hi Cawn Nilini, zinglei sml 5: 00 ah chawnh an si i a mei-alh kan zoh tikah mei a rak kanghnak hi suimilam zeimawzat cu a rak si cang lai tiah kan zumh tiah meithat zungbawi Mr Leach nih a chim.\nMeithat riantuantu minung 140 hrawng hi a hmun ah tu zaan cu an riak lai i mei a zaam nakhnga lo naihniam tein an zohfel rih lai.\n“Caan saupi atu bantuk mei lian hi Melbourne chungah kan hmu lo, a ngan ngaimi meikang pakhat a si”, tiah Mr Leach nih a chim.\n“A pawngkam ah a herh tuk ti lo ahcun ahohmanh an tlawnlen ding kan duh lo. Mipi himnak hi a biapi taktak”, tiah Lakhruak Thilcang Kong Tlangtlatu Andrew Crisp nih thawngla pawl sinah a chim fawn.\nHi sehzung meikang ruangah a pawngkam um cozah sianginn 11, ngakchia zohkhenhnak sianginn/hmun 38 le Catholic sianginn 8 cu khar a si i thaizing, Cawn Ningani ahcun an on than hna men ko lai tiah ruah a si.